title: Johdatus evoluutioon

text: Helposti syntyvä väärinkäsitys on, että tämä ”yhteinen kantaisä/-äiti” oli yksin maailmassa. Luultavammin se oli vain yksi yksilö jo elämäntäytteisessä valtameressä. Kaikki muut ovat kuitenkin epäonnistuneet jatkamaan sukuaan näihin päiviin saakka. Toinen väärinkäsitys on, että se olisi maapallon "ensimmäinen" eliö. Realistisempi kuva on, että se oli pitkän kehitysprosessin lopputulos, jonka varhaisimmat vaiheet eivät välttämättä olleet edes yksiselitteisesti "eläviä". Varhaisissa vaiheissa elämä on saattanut syntyä yhä uudestaan, mutta siitä emme tiedä nykytietämyksellä kovinkaan paljoa, koska esimerkiksi koskemattomia kerroskivilajeja 3,8–3,5 miljardin vuoden takaa Maan alkuajoilta on lähes mahdotonta löytää (ei tunneta nykyisin) ja tarvittaisiin hapeton ilmakehä muiden epätavallisten olosuhteiden lisäksi. Ihmisillä ei ole nykyisin mitään tietoa elämän 300 ensimmäisen miljoonan vuoden ajalta, eikä laboratorioissa ole vielä pystytty tuottamaan elämää, mutta täysin mahdotonta tekniikan ja tietämyksen kehittyessä se ei luultavasti ole. Jo 3,5 miljardin takaisista kivistä on löydetty rikasta bakteerilajistoa.


title: Johdatus evoluutioon

text: Kuitenkin kaikkien ensimmäisten elämän pioneerien oli ratkaistava monta ongelmaa, suurimpina miten hankkia energiaa ja kopioitua. DNA-molekyylejä pidetään välttämättöminä kopioitumiselle, mutta sen valikoitumiselle siihen tehtävään ei nykyisin tiedetä kunnollista teoriaa. Sen tehtävän uskotaan kuitenkin olleen aluksi toissijainen, ja sitä edeltäneen RNA-maailman, missä tapahtui proteiinisynteesiä, ja josta puuttui DNA-välitteisen proteiinisynteesin tehokkuus.


title: Johdatus evoluutioon

text: Kun monisoluinen eliö kehittyy munasolusta, alkaa ennen pitkää kehittyä erityyppisiä kudoksia ja muodostua elimiä. Prosessi on monivaiheinen ja peräkkäiset vaiheet ovat geenien ohjaamia.


title: Johdatus evoluutioon

text: Eri eläimillä voi olla hyvin samannäköisiä elimiä. Esimerkiksi hyönteisillä ja linnuilla on siivet, delfiineillä, pingviineillä ja kaloilla evät, jne. Toisaalta eri eläinlajeilla voi olla hyvinkin erinäköiset elimet, kuten evät, siivet ja kädet, joilla voi erilaisuudesta huolimatta olla yhteinen alkuperä.


title: Johdatus evoluutioon

text: Samannäköisyys ja sama toiminnallinen funktio eivät välttämättä merkitse samaa evolutiivista historiaa. Jos samanlaisilla ja samaa toimintaa suorittavilla eläimillä ei ole samaa kehityksellistä (embryologista) taustaa, kyse on analogisista elimistä. Hyönteisten ja lintujen siivet tai nisäkkäiden ja mustekalojen silmät ovat analogisia elimiä.


title: Johdatus evoluutioon

text: Nisäkkäiden etujalat ja lintujen siivet puolestaan ovat alkiovaiheensa alussa hyvin samanlaisia ja sitten erilaistuvat omiin tehtäviinsä. Tätä kutsutaan homologiaksi.


title: Johdatus evoluutioon

text:
Evoluutioteorian mukaan yksilöiden kehityksen yhtäläisyys edustaa lajien yhteistä alkuperää ja kehityksen yhtäläisyyttä. Räikeästi yksinkertaistaen lajin vanha kehityspolku näyttäytyy ainakin osittain jokaisen yksilön
alkionkehityksessä.


title: Johdatus evoluutioon

text: Evoluutioteoria ennustaa, että eri eläinlajit, joilla on yhteisesti homologiset elimet, ovat ”lähisukulaisia”. Ja näin on yleisesti havaittu: mitä enemmän todisteita, että lajit ovat lähellä toisiaan, sitä enemmän löytyy myös elinten homologioita. Evoluution edellyttämä sukulaisuussuhde eli ”yhteinen polveutuminen” on ainoa teoria joka vaatii tätä, ja sen puuttuminen olisi evoluutioteorian kohtalokas vastatodistus.


title: Johdatus evoluutioon

text: Mielenkiintoisia ovat myös ns. rudimentaariset eli surkastuneet elimet: ihmisillä muun muassa viisaudenhammas ja umpilisäke. Darwin itse mainitsi Boa-käärmeiden surkastuneet takaraajat. Muilla käärmeillä sellaisia löytyy vain alkiovaiheessa eikä enää aikuisyksilössä. Myös linnuilla on alkiovaiheessa hampaiden alkuja (vrt. Archaeopteryx), jotka sitten häviävät.


title: Johdatus evoluutioon

text: Ihmisten käsitys evoluutiosta perustuu 250 vuoden tieteelliseen tutkimukseen. Ihmisille ominaista on ollut aina halu selittää ja ymmärtää outoa ja tuntematonta. Alkujaan luonnontieteiden tason ollessa heikkoa heimojen myytit, uskonnolliset ja filosofiset vastaukset tarjosivat ratkaisun lukuisiin ihmisiä askarruttaneisiin kysymyksiin. 1600-luvulla tieteellisen vallankumouksen myötä evolutionismi nosti päätään. Tieteellisen ajattelun kannalta maailmaa ei voitu ajatella enää fyysisten lakien kenttänä, vaan sille piti lisätä historia - ja ennen kaikkea elollisessa maailmassa ajan mittaan tapahtuvat muutokset. Vähitellen "evoluutio"-käsite valjastettiin edustamaan näitä muutoksia. Evolutiivinen ajattelu levisi vuosina 1750–1850 biologian lisäksi kielitieteeseen, filosofiaan, sosiologiaan, taloustieteeseen ja muille aloille.


title: Johdatus evoluutioon

text: Geologeja alkoi jo 1700-luvulla askarruttaa kysymys siitä, mistä sukupuuttoon kuolleiden eläinten jäännökset kallioperässä olivat peräisin. Aluksi tätä yritettiin selittää siten, että nämä eläimet olivat kuolleet vedenpaisumuksessa. Vedenpaisumuskertomukset ovat yleismaailmallisia, ja sellainen on myös Raamatussa (1. Moos:7-9). Todisteena vedenpaisumuksesta pidettiin myös sitä, että korkealta vuoristoistakin saattoi löytyä simpukoiden ja muiden vesieläinten jäänteitä. Asiaa mutkisti se, että alemmista kerroksista löytyi oletettua vedenpaisumusta edeltäneitä eläimiä, jotka näyttivät edustavan jotenkin alkukantaisempaa kehitysvaihetta.


title: Johdatus evoluutioon

text: Kun teologit, esimerkiksi James Ussher, yrittivät määrittää Maan ikää Raamatun perusteella, he päätyivät yleensä noin 6000 vuoteen. Geologiset todisteet viittasivat kuitenkin jo varhain siihen, että Maan on oltava paljon vanhempi, erään tuonaikaisen arvion mukaan noin 80 000 vuotta. Nykyaikaisen geologian isänä tunnettu Charles Lyell osoitti vuonna 1830, että ihminen asui hyvin iäkkäällä planeetalla. Hieman myöhemmin Alcide d'Orbigny antoi geologisille ajanjaksoille niistä nykyäänkin käytetyt nimet.


title: Johdatus evoluutioon

text: Tärkeässä osassa kiistassa kehityksen ja luomisen kannattajien välillä oli Charles Darwinin isoisä Erasmus Darwin, joka päätyi siihen lopputulokseen, että kaikki elolliset oliot ovat yhteisen esi-isän jälkeläisiä. Ihmisen hän sijoitti apinoiden sukulaiseksi. Jean-Baptiste Lamarck rakensi Erasmus Darwinin pohjalle ja yritti selittää, että esimerkiksi kirahvin pitkä kaula olisi syntynyt sukupolvia seuranneesta kaulan venyttämisestä. Lamarckin teoria perustui oleellisesti käsitykseen, että hankitut ominaisuudet periytyvät. Tämä väite osoitettiin myöhemmin paikkansapitämättömäksi.


title: Johdatus evoluutioon

text: Pian löydettiin ensimmäiset esi-ihmisten kallot. Aluksi niiden merkitystä ei kuitenkaan ymmärretty. Kun vuonna 1856 löydettiin ensimmäiset Neandertalin ihmisen luurangot, niiden väitettiin kuuluneen raakalaisille, ja suurin osa luista hävisi. Vuonna 1868 löydettiin Cro-Magnonin ihmisen jäännöksiä.


title: Johdatus evoluutioon

text: Lopullisesti evoluutioteorian teki tunnetuksi Charles Darwinin kirja "Lajien synty", joka julkaistiin 1859. Kirja sisälsi myös nykyään yleisesti hyväksytyn käsityksen lajien kehityksen syistä.


title: Johdatus evoluutioon

text: Charles Darwin oli jo opiskellut yliopistossa, mutta hänellä ei ollut vielä luonnontieteellistä koulutusta, joten vuonna 1831 hän lähti maailman ympäri purjehtineen "HMS Beagle" -aluksen mukaan. Koko matkan tärkein vaihe oli kuukausi Galápagossaarilla, yksinäisellä saariryhmällä Ecuadorista länteen. Siellä hän huomasi, että jokaisella saarella näytti olevan aivan oma peippotyyppinsä. Yhdenkin saaren eri lokeroissa elivät eri peippolajit. Kuitenkin ne olivat selvästi peräisin samasta kannasta.


title: Johdatus evoluutioon

text: Se, mitä Darwin matkalla näki, teki hänet vakuuttuneeksi siitä, etteivät lajit säily muuttumattomina, vaan että ne pystyvät mukautumaan uusiin oloihin. Jäljelle jäi vain kysymys, miten muutos tapahtuu.


title: Johdatus evoluutioon

text: Vuonna 1838, lokakuun 3. päivänä hän sai äkillisen oivalluksen lueskellessaan Thomas Malthusin teosta väestöjen kasvusta. Malthusin teoksessa väitettiin, että väestö lisääntyy räjähdysmäisesti, ellei mitään esteitä ole. Darwin ajatteli, että syntyvästä ylijäämästä menestyivät ne, joilla oli olosuhteiden kannalta suotuisia muutoksia ja ne, joilla oli epäsuotuisia muutoksia, hävisivät. Tästä periaatteesta käytetään nimitystä luonnonvalinta. Olosuhteet eli ympäröivä luonto valitsee, mitkä yksilöt jäävät eloon. Olosuhteiden muuttuessa myös laji kehittyy uusien olosuhteiden mukaiseksi.


title: Johdatus evoluutioon

text: Juuri, kun Darwin oli saamaisillaan pääteoksensa valmiiksi, ilmeni, että Alfred Russel Wallace oli Malaijien saaristossa tullut samoihin johtopäätöksiin kuin Darwin.


title: Johdatus evoluutioon

text: Darwinin pääteos "Lajien synty" ilmestyi marraskuun 24. päivänä vuonna 1859. 1250 kappaleen painos myytiin loppuun seuraavana päivänä.


title: Johdatus evoluutioon

text: Charles Darwinin teoriat herättivät runsaasti vastustusta heti julkaisunsa jälkeen pudottamalla ihmisen luomakunnan kruunun paikalta muiden eliölajien joukkoon.


title: Johdatus evoluutioon

text: Uuden ajan aatehistoriassa on tapana puhua kahdesta suuresta vallankumouksesta. Ensimmäinen vallankumous oli maakeskisen todellisuuskäsityksen sortuminen. Tähtitieteilijä Kopernikuksen mukaan tätä ensimmäistä vallankumousta, joka tapahtui noin neljäsataa vuotta sitten, kutsutaan kopernikaaniseksi vallankumoukseksi. Toinen mullistus alkoi, kun Darwin osoitti, että ihmiskuntakin on osa luontoa eikä siitä erillinen ilmiö.


title: Johdatus evoluutioon

text: Kehitysoppi on yleisesti hyväksytty tieteellinen teoria. Darwinistinen evoluutioteoria on tiedeyhteisön jakama näkemys lajien monimuotoisuuden synnystä, erimielisyyttä on lähinnä teorian yksityiskohdista.


title: Johdatus evoluutioon

text: Niin sanottu kreationistinen liike vastustaa suurelta osin yhä kehitysoppia ja korvaa sen luomiskertomuksella. Kreationismi on länsimaista erityisen suosittua Yhdysvalloissa. Yhdysvaltalaiset kreationistit ovat pyrkineet kieltämään evoluution opetuksen kouluissa jälleen tai tuomaan sen rinnalle niin kutsutun tieteellisen kreationismin opetuksen. Vuonna 2006 tehdyn tutkimuksen mukaan suomalaisista 30 prosenttia pitää evoluutioteoriaa vääränä.


title: Ruutu+ Lapset

text: Ruutu+ Lapset (aikaisemmin "Nelonen Perhe" ja "Nelonen Nappula") oli Nelonen Median omistama maksullinen televisiokanava, joka aloitti lähetyksensä 1. maaliskuuta 2011. Nelonen Perhe muuttui Nelonen Nappulaksi 3. syyskuuta 2013. Nelonen Nappula muuttui Ruutu+ Lapset -kanavaksi 9. maaliskuuta 2017.


title: Ruutu+ Lapset

text: Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.


title: Ruutu+ Lapset

text: Ruutu+ Lapset esitti koko perheelle sopivaa ohjelmaa, muun muassa lastenohjelmia, sarjoja sekä elokuvia. Kanavalla oli suomenkielinen tekstitys tai dubbaus.


title: Ruutu+ Lapset

text: Ruutu+ Lapset näkyi Digitan antenniverkossa, E-kanavanipussa klo 06-19 välisenä aikana, jakaen lähetyskapasiteetin ja toimiluvan Ruutu+ Leffat ja Sarjat -kanavan kanssa. Kaapeliverkoissa, IPTV:ssä sekä DNA Welhon antenniverkossa lähetysaika oli pidempi, klo 06-23.


title: Ruutu+ Dokkarit

text: Ruutu+ Dokkarit (entiseltä nimeltä "Nelonen Maailma") oli Nelonen Median omistama maksullinen televisiokanava, joka aloitti lähetyksensä 1. maaliskuuta 2011.


title: Ruutu+ Dokkarit


title: Ruutu+ Dokkarit

text:
Ruutu+ Dokkarit -kanava esitti dokumentteja muun muassa luonnosta, kulttuureista sekä muun muassa matkailuaiheista ohjelmaa.
Kanavan lähetysaika oli klo 10-01. Kanavalla oli suomenkielinen tekstitys.


title: Scott Stanford

text: Scott Stanford on amerikkalaisen showpainin kommentaattori. Hän kommentoi tällä hetkellä WWE Superstars kaikissa brändeissä.


title: Pentti Styck

text: Pentti Teodor Styck (29. lokakuuta 1930 Helsinki – 19. kesäkuuta 1989 Helsinki) oli suomalainen jalkapalloilija.


title: Pentti Styck

text: Hyökkääjänä pelannut Styck edusti urallaan Helsingin Jalkapalloklubia 1954–1962. Kaikkiaan hän pelasi yhdeksän kauden aikana 133 mestaruussarjan ottelua, joissa hän teki 98 maalia. Styck oli mestaruussarjan paras maalintekijä kaudella 1956 ja hän kaikkien aikojen maalintekijätilastossa sijalla 24.


title: Pentti Styck

text: Styck pelasi Suomen maajoukkueessa yhden maaottelun vuonna 1956.


title: Lakio

text: Lakio on heraldiikan airutkuvio, joka viittaa kilven yläosaan. Se ulottuu aina kilven reunasta reunaan ja käsittää vajaan kolmanneksen kilven alasta. Jos lakio on selkeästi kapeampi, sitä kutsutaan kavennetuksi.


title: Lakio

text: Kuviota, jossa yhdistyvät sekä lakio että paalu siten, että ne muodostavat kilvelle yhtenäisen T:n muotoisen kuvion, kutsutaan lakiopaaluksi. Kyse on kuitenkin erillisistä lakiosta ja paalusta, jos toinen näistä on toisen päällikkeenä.


title: Sven-Erik Sundberg

text: Sven-Erik Sundberg (9. marraskuuta 1934 Turku – 23. elokuuta 2017 Helsinki) oli suomalainen jalkapalloilija.


title: Sven-Erik Sundberg

text: Välihyökkääjänä pelannut Sundberg edusti koko uransa ajan, vuosina 1955–1960, Kiffeniä. Kaikkiaan hän pelasi neljän kauden aikana 45 mestaruussarjan ottelua, joissa hän teki kuusi maalia. Sundberg pelasi Suomen maajoukkueessa yhden maaottelun vuonna 1957.


title: Nigel Farage

text: Nigel Paul Farage (s. 3. huhtikuuta 1964 Kent, Englanti) on brittiläinen poliitikko. Farage on ollut Euroopan parlamentin jäsen vuodesta 1999 ja on Vapauden ja suoran demokratian Eurooppa -europarlamenttiryhmän puheenjohtaja. Hän toimi Yhdistyneen kuningaskunnan itsenäisyyspuolueen (UKIP) puheenjohtajana vuosina 2006–2009 ja 2010–2016.


title: Nigel Farage

text: Nigel Farage syntyi Downen kylässä Kentissä vuonna 1964. Hänen isänsä oli pörssivälittäjä, joka jätti perheen kun Nigel oli 5-vuotias. Farage ei mennyt yliopistoon vaan ryhtyi välittäjäksi Lontoon Cityn tavarapörssiin.. Faragen suku isänsä puolelta on alun perin hugenotteja Ranskasta.


title: Nigel Farage

text: Farage oli aluksi konservatiivipuolueessa, mutta jätti sen, kun pääministeri John Major allekirjoitti Maastrichtin sopimuksen. Vuonna 1993 Farage oli perustamassa UKIP:ia, jonka tavoitteena on irrottaa Britannia Euroopan unionista. Hänet valittiin Euroopan parlamenttiin vuoden 1999 vaaleissa ja on ollut sen jäsen siitä lähtien. Farage sanoo että EU:ta täytyy yrittää muuttaa sisältäpäin. Hänet tunnetaan suorapuheisena ja terävänä EU-kriitikkona. Farage sanoo rakastavansa Eurooppaa, mutta ei halua että Euroopan unioni "samanlaistaa" Euroopan.


title: Nigel Farage

text: Vuonna 2005 Farage oli aktiivisesti ajamassa epäluottamusäänestystä entistä Euroopan komission puheenjohtajaa, José Manuel Barrosoa vastaan, jonka vierailu Spiros Latsisin huvijahdilla herätti epäilyksiä eturistiriidasta.


title: Nigel Farage

text: Farage oli ensimmäisen kerran UKIP:in puheenjohtajana 2006–2009. Hän erosi puheenjohtajuudesta 2009, koska pyrki parlamentin alahuoneeseen vuoden 2010 parlamenttivaaleissa, mutta ei tullut valituksi. Hänet valittiin jälleen UKIP:in puheenjohtajaksi 2010.


title: Nigel Farage

text: Farage on ottanut etäisyyttä UKIP:in vuoden 2010 vaalimanifestiin, sillä hän ei ollut itse tekemässä sitä, koska ei ollut puolueen puheenjohtaja silloin. Faragen johdolla puolue laatii vuonna 2015 uuden manifestin.


title: Nigel Farage

text: Farage joutui vuonna 2013 vihaisten mielenosoittajien piirittämäksi Skotlannin-vierailullaan. Mielenosoittajat syyttivät Faragea rasismista ja kritisoivat hänen unionimyönteisyyttään. Farage pääsi lopulta poistumaan poliisin avulla.


title: Nigel Farage

text: Farage ilmoitti parlamenttivaalin 2015 jälkeen eroavansa puheenjohtajan tehtävistä, mutta puolueen johtoryhmä ei hyväksynyt eroa.


title: Nigel Farage

text: Farage ilmoitti heinäkuussa 2016 jälleen eroavansa puolueen johdosta. Saman vuoden marraskuussa puheenjohtajuus siirtyi puolueen jäsenäänestyksen voittaneelle Paul Nuttallille. Farage erosi puolueesta kokonaan joulukuussa 2018 vastalauseena puolueen pakkomielteiselle suhtautumiselle islamiin ja katuaktivismiin sekä äärioikeistolaisaktivisti Tommy Robinsonn nimittämiselle puolueen neuvonantajaksi.


title: Nigel Farage

text: Farage on kehoittanut länttä lopettamaan Venäjän presidentin Vladimir Putinin Ukraina-politiikan arvostelun ja keskittämään voimavarat islamistiterroristien lyömiseen.


title: Nigel Farage

text: Farage on ollut kahdesti naimisissa ja hänellä on neljä lasta. Hän solmi toisen avioliittonsa 1999 saksalaisen Kirsten Mehrin kanssa. Farage oli 21-vuotiaana auto-onnettomuudessa ja vuonna 2010 lento-onnettomuudessa, ja hän on sairastanut kivessyövän. Hän pitää kriketistä ja vierailee usein ensimmäisen maailmansodan taistelupaikoilla ystäväryhmänsä kanssa.


title: Turkka Sundbäck

text: Turkka Sundbäck (s. 23. kesäkuuta 1931) on entinen suomalainen jalkapalloilija.


title: Turkka Sundbäck

text: Keskustukena pelannut Sundbäck edusti koko uransa ajan Turun Tovereita vuosina 1949–1961. Kaikkiaan hän pelasi neljän kauden aikana 64 mestaruussarjan ottelua, joissa hän teki viisi maalia. Sundbäck edusti Suomen maajoukkuetta neljässä maaottelussa vuonna 1954.


title: Hiipivä skitsofrenia

text: Hiipivä skitsofrenia () oli sairausluokitus, jonka avulla Neuvostoliitto ja eräät sosialistiset maat sulkivat toisinajattelijoita ja muita yhteiskuntaan kriittisesti suhtautuvia mielisairaalahoitoon. Lännessä tämä nähtiin totalitaariseen yhteiskuntaan liittyvänä karkeana ihmisoikeuksien polkemisena ja lääketieteen hyväksikäyttönä sorron välineenä. Neuvostoliiton psykiatriyhdistys erotettiin Maailman psykiatriliitosta vuonna 1983, kylmän sodan viimeisen huippukauden aikana. Jäsenyys palautui vuoden 1989 lopulla.


title: Hiipivä skitsofrenia

text: Hiipivä skitsofrenia oli Neuvostoliittolaisen psykiatri Andrei Snežnevskin kehittämän kolmiportaisen skitsofrenialuokituksen yksi muoto. Sen hoitomuotoina käytettiin muun muassa sähköshokkihoitoa sekä vuorottelevia kuumia ja kylmiä kylpyjä sekä insuliinipistoksia, jotka olivat kautta maailman käytettyjä terapiakeinoja mutta olivat myös kidutusluonteisia. Länsimaissa luokitusta ei hyväksytty, eikä hiipivän skitsofrenian kaltaista sairautta tunnettu lainkaan. Niinpä Neuvostoliiton sisäministeriön alaisten mielisairaaloiden toimintaa pidettiin yksinomaan kidutuksena.


title: Hiipivä skitsofrenia

text: Snežnevski ei hyväksynyt ihmissuhteiden osuutta mielenterveyden horjumisessa eikä myöskään psykoanalyysiä. Psykoanalyysiin on diktatuureissa aina suhtauduttu torjuvasti.


title: Hiipivä skitsofrenia

text: Hiipivän skitsofrenian Snežnevski diagnosoi seuraavasti: ""Muutokset alkuperäiseen persoonallisuuteen ovat ristiriitaisia. Potilaalla havaitaan optimismia, vilkasta toimintaa, aktiivista osallistumista entisen passiivisuuden asemesta, taistelua oikeudesta uuteen elämään."" Tätä kaikkea oli edeltänyt vuosia kestänyt vaihe, jota kukaan ei ollut huomannut. Otaksuttiin, että potilas oli jo aikaisemmin ollut psykoottinen ja nyt muuttunut muun muassa uudistusmieliseksi ja uppiniskaiseksi. Toisinajattelijan toimittaminen oman tahtonsa vastaiseen hoitoon oli inhimillistä. Tunnetut toisinajattelijat, kuten biologi Žores Medvedev, neuropsykologi Vladimir Bukovski ja matemaatikko Leonid Pljuštš, saivat diagnoosin hiipivästä skitsofreniasta.


title: Hiipivä skitsofrenia

text: Psykiatriassa nojattiin jo varhain Josif Stalinin viitoittamaan politiikkaan. Kun hän puheessaan joulukuussa 1929 nosti "käytännön" tärkeämmäksi kuin "teorian" ja korotti poliittisen arvostelukyvyn tärkeämmäksi kuin tieteellisen, psykiatrit olivat tieteenharjoittajista ensimmäisiä, jotka lähtivät uuden järjestelmän tukijoiksi. Näin hallinto aloitti psykiatrian poliittisen manipuloinnin 1930-luvun alussa, ja se alistettiin Lavrenti Berijan komentaman NKVD:n alaisuuteen vuonna 1939.


title: Hiipivä skitsofrenia

text:
Vieraillessaan Helsingissä vuonna 1977 neuvostoliittolainen professori Georgi Morozov totesi, että ""Yhteiskuntajärjestelmien eroilla on yhteyttä neurooseihin... Neuvostojärjestelmä on on onnistunut takaamaan kansalaisten perusturvallisuuden. On työtä, asuntoja ja humaaneja ihmissuhteita."" Hän myös mainitsi, että itsemurhien ehkäisemiseksi tehtävä työ on turhaa. Samoin kiellettiin alkoholismin syiden tutkiminen, sillä itsemurhia eikä alkoholismia esiintynyt kommunistisessa yhteiskunnassa. .
Stalinin johdattelema suunta ei koskenut pelkästään psykiatriaa, vaan eri alojen tieteenharjoittajia erotettiin, vangittiin ja katosi ja kuoli muun muassa Gulag-leirijärjestelmän pyörteisiin. Tieteen tekeminen alistettiin totalitaariselle valtaideologialle, samoin kuin natsi-Saksassa, ja tästä seurasi perustavalla tavalla tuhoisa jakso molempien maiden tieteelle. Käytännössä poliittinen taho määritteli, mikä oli oikeanlaista tiedettä, ja muun muassa yliopistoissa vallitsi poliisivaltion ilmapiiri, jossa opiskelijat vakoilivat salaisen poliisin laskuun toisiaan ja professoreja. Tyypillisiä syytöksiä tieteenharjoittajia vastaan oli vastavallankumouksellisuus, anti-materialismi ja anti-pavlovilaisuus.


title: Hiipivä skitsofrenia

text: Vuosina 1965–1967 nuoria moskovalaisia sosiologeja erotettiin viroistaan, sillä he olivat ""liian nuoria ja liian kokemattomia"" ja he olivat saaneet ""kauheita tuloksia"" tutkiessaan huumeiden käyttöä ja itsemurhia.


title: Vasilevitšy

text: Vasilevitšy () eli Vasilevitši () on pikkukaupunki Homelin alueen Retšytsan piirissä Valko-Venäjän kaakkoisosissa. Vuoden 2009 valkovenäläisen väestönlaskun mukaan kaupungissa asui 3 923 henkeä.


title: Vasilevitšy

text: Rautatie on Vasilevitšyn identiteetille merkittävä tekijä; kaupungissa on Valko-Venäjän eteläläisen Homel–Retšytsa–Vasilevitšy–Kalinkavitšy–Luninets–Pinsk–Kobryn–Brest-poikittaisradan asema ja kaupungissa rata myös haarautuu etelään H’oinikiin.


title: Vasilevitšy

text: Lähimmät isommat kaupungit ovat Retšytsa ja Homel idän suunnalla ja Mazyr lounaassa.


title: Kauppinen

text: Kauppinen on suomalainen sukunimi, joka on muun muassa seuraavilla henkilöillä:


title: Banach

text: Banach voi tarkoittaa seuraavia:


title: Teknavi

text:
Teknavi (aiemmin Teknari) on vuodesta 2010 lähtien ilmestynyt digitaalinen tekniikan alan julkaisu ja MTV3-kanavan viihteellinen tv-ohjelma, joka keskittyy autoihin, elektroniikkaan ja muihin teknisiin uutuuksiin. Teknavia voi lukea tabletilla, älypuhelimella ja tietokoneella.
Teknavin tv-ohjelmaa on tehty vuodesta 2011. Ohjelmassa testataan, vertaillaan ja fiilistellään tekniikkaan liittyviä laitteita, asioita ja ilmiötä. Teknavin koeajajana toimii rallilegenda Markku Alén, joka toimittaja Marko Terva-ahon kanssa kiertää ympäri maailmaa testaamassa superautoja sekä muita erikoisia menopelejä. Tärkeimmät autouutuudet ohjelmassa testaa entinen kilpakuski ja nykyinen ajokouluttaja Risto Virtanen. Ohjelman juontaa Joanna Kuvaja, joka myös jututtaa ohjelman vieraat ja tutustuu näiden menopeleihin. Ohjelman tuottajana toimii Jussi Ranta. Teknavin tv-ohjelman 17. tuotantokausi käynnistyy 25.3.2019 MTV3-kanavalla.


title: Eilinen on kuollut

text: Eilinen on kuollut on hard rock -yhtye Verenpisaran neljäs studioalbumi, joka ilmestyi helmikuussa 2011.


title: Eilinen on kuollut

text: Albumi debytoi Suomen virallisen listan sijalla 15.


title: Eilinen on kuollut

text: Kaikki kappaleet säveltänyt Santeri Kallio ja Rami Raski sekä sanoittanut Rami Raski.


title: Värirekisteröinti

text: Värirekisteröinti tarkoittaa jonkun tietyn värin tai väriyhdistelmän rekisteröintiä Väritavaramerkiksi. Värirekisteröintiä haetaan silloin, kun väreillä on jokin erityinen merkitys mallissa. Suomessa rekisteröinnin suorittaa Patentti- ja rekisterihallitus. Värirekisteröinnin saaminen edellyttää erityisen kattavaa näyttöä. Edellytetään, että yritys pystyy osoittamaan tuotteen vakiintuneen aseman riittävällä käyttönäytöllä. Täytyy myös ottaa huomioon, että vaikka värirekisteröinnin saisi, niin se annetaan yleensä hyvin rajatulle tuoteryhmälle. Esimerkiksi Parocin värirekisteröinti koskee nimenomaan rakennuseristeitä, eikä vaikuta samankaltaiseen väriyhdistelmään Marianne-suklaamakeisissa. Suurin osa anomuksista hylätään. Väreistä aiheutuneita kiistoja on käsitelty Korkeimmassa hallinto-oikeudessa saakka .


title: Modest Bogdanov

text: Modest Nikolajevitsh Bogdanov (7. syyskuuta 1841 Syzran, Simbirskin alue, Venäjä – 16. maaliskuuta 1888 Pietari) oli venäläinen tutkimusmatkailija ja eläintieteilijä.


title: Modest Bogdanov

text: Päätettyään koulunsa Simbirskin kimnaasissa Bogdanov meni opiskelemaan Kazanin yliopistoon, josta hän valmistui kandidaatiksi 1864. Vuosina 1868–1870 hän tutki Volgan aluetta Kazanista Astrahaniin. Vuonna 1871 hän valmistui eläintieteen maisteriksi Pietarin yliopistosta. Samana vuonna hän sai päätoimisen lehtorin viran yliopistosta, ja seuraavana vuonna hänet nimitettiin Keisarillisen tiedeakatemian eläinmuseon hoitajaksi Pietariin.


title: Modest Bogdanov

text: Kesällä 1871 Bogdanov osallistui tutkimusretkelle Kaukasukselle. Hän sairastui kuumetautiin, jonka seurauksista hän ei koskaan kokonaan toipunut. 1873 Bogdanov osallistui Keski-Aasian Hivan seudulle tehtyyn retkeen. Seuraavan talvikauden hän työskenteli Venäjän maantieteellisen seuran palveluksessa. Seuraava retki suuntautui Araljärven ja Kaspianmeren alueille. Bogdanov ihastui alueen luonnosta ja teki sinne pian uuden retken, josta hän julkaisi raportin. 1870-luvun jälkipuoliskolla Bogdanov tutki Pariisin, Wienin ja Berliinin museoiden kokoelmia puolentoista vuoden ajan. Vuonna 1878 hänet nimitettiin Pietarin yliopiston eläintieteen apulaisprofessoriksi. 1880 hän osallistui Vienanmerelle ja Pohjoiselle jäämerelle suuntautuneelle tutkimusmatkalle.


title: Modest Bogdanov

text: Professori Kesslerin kuoleman jälkeen Bogdanov nimitettiin ylimääräiseksi professoriksi, ja myöhemmin täysivaltaiseksi professoriksi. Sairauden pahetessa hänen oli jätettävä eläinmuseon kuraattorin virka, ja vuonna 1885 hän joutui lopettamaan luennoimisen. Yliopiston johto antoi hänelle paikan Kaukasuksen retkikunnassa, ajatellen lämpimän ilmaston olevan hyväksi hänen terveydelleen. Bogdanov asuikin alueella parisen vuotta, mutta sairauden yhä pahetessa hän matkusti kotiseudulleen Syzraniin, missä hän asui maaliskuusta elokuulle 1887. Hän palasi Pietariin, missä hän kuoli 1888.


title: Modest Bogdanov

text: Bogdanovin kirjallinen tuotanto oli laaja. Hän julkaisi useita teoksia tutkimiensa alueiden eläimistöstä ja luonnosta, ja muun muassa ensimmäisen lajiluettelon Venäjän linnuista. Vuonna 1881 hän julkaisi kirjoituksen Venäjällä esiintyvistä lepinkäisistä ja niiden alalajeista ("Shrikes of Russian fauna and allies"). Vanhemmalla iällä hän julkaisi useita lasten luontokirjoja.


title: Bob Wootton

text: Bob Wootton (1942 – 9. huhtikuuta 2017 Gallatin, Tennessee) oli yhdysvaltalainen kitaristi. Hän liittyi Johnny Cashin taustayhtyeeseen, the Tennessee Threehen, alkuperäisenä soolokitaristina toimineen Luther Perkinsin kuoltua tulipalossa.


title: Bob Wootton

text: Wootton oli Cashin musiikin ihailija ja soitti tämän kappaleita uskollisesti kunnes oli hionut täydelliseksi Cashin soundina tunnetun boom-chicka-boom -tyylin. Eräässä Cashin konsertissa Cash ja hänen rumpalinsa W.S. Holland olivat lennon peruuntumisen vuoksi joutuneet kahdestaan lavalle ja Woottonia pyydettiin tuuraamaan kitaristina. Wootton löi yleisön ja Cashin itsensä ällikällä esittämällä täydellisen tulkinnan joka ikisestä kappaleesta. Cash mainitsi päivän aikana, että saattasi vielä jonain päivänä ottaa yhteyttä Woottoniin, mutta pyysikin jo jonkin päivän kuluttua Woottonia yhtyeen uudeksi soolokitaristiksi.


title: Bob Wootton

text: Eräs seuraavista ja ehkäpä tunnetuin Woottonin esiintymisistä tapahtui San Quentinin vankilassa, missä Cash levytti livealbuminsa.


title: Bob Wootton

text: Wootton jatkoi pientä hengähdystaukoa lukuun ottamatta Cashin yhtyeessä, kunnes Cash vetäytyi musiikkibisneksestä vuonna 1997.


title: Bob Wootton

text: Vuodesta 2006 vuoteen 2007 hän esiintyi Cashin alkuperäisen rumpalin W. S. Hollandin, vaimonsa Vickyn ja tyttärensä Scarlett Woottonin kanssa nimellä The Tennessee Three. Vuonna 2006 yhtye julkaisi ensimmäisen albuminsa Cashin kuoleman jälkeen nimellä "The Sound Must Go On". Yhtyeeseen kuuluivat myöhemmin hänen lisäkseen rumpali Derrick McCullough, Vicky, Scarlett ja Montana Wootton.


title: KNM Æger (1936)

text: KNM Æger oli Norjan laivaston toisessa maailmansodassa palvellut Sleipner-luokan hävittäjä, joka osallistui Norjan puolustukseen Saksan hyökättyä maahan huhtikuussa 1940. Alus valmistettiin Hortenin laivastontelakalla telakkanumerolla 122.


title: KNM Æger (1936)

text:
Alus oli Norjan laivaston ensimmäinen alus, joka kohtasi Saksan laivaston maihinnousuosastot huhtikuussa 1940 sen pysäyttäessä Stavangerin edustalla saksalaisen rahtialus "Rodan".
"Æger" kuului toisen maailmansodan puhjetessa 2. meripuolustusalueen 2. hävittäjäviirikköön, jonka tehtävänä oli suojata Vestlandetin ja Trøndelagin välistä rannikkoa.


title: KNM Æger (1936)

text: Alus oli ankkurissa Stavangerissa, kun sille nousi 9. huhtikuuta 1940 aamulla noin kello 10 tulliupseeri kertoen epäilyistään saksalaisen 6 780 tonnin rahtialus "Rodan" suhteen. Rahtialus oli ankkuroituna lähellä Ullsnesiä ja epäiltiin sen lastina olevan jotain muuta kuin 7 000 tonnia koksia kuten rahtikirjoissa ilmoitettiin. Saksalaisalus ui liian korkealla niin raskaaseen lastiin nähden ja lisäksi laivan miehistön ilmoituksen mukaan lasti toimitettaisiin norjalaiselle Sigval Bergesenille, joka ei tullimiesten ilmoituksen mukaan koskaan aikaisemmin ollut vastaanottanut koksia.


title: KNM Æger (1936)

text: Tilanteen ollessa epäselva "Ægerin" päällikkö Nils Larsen Bruun päätti tarkastaa asian. Rahtialuksen löydyttyä Byfjordista läheltä Stavangeria Bruun lähetti viestin rahtialukseen nousemisesta, jolloin rahtialuksen päällikkö kieltäytyi toimenpiteestä. Bruun päätti upottaa rahtialuksen. Saksalaisen miehistön poistuttua aluksesta "Æger" ampui rahtialuksen kummankin puolen vesirajaan yhteensä 25 kappaletta 100 millimetrin kranaattia upottaen sen.


title: KNM Æger (1936)

text: Saksan ilmavoimien koneet hyökkäsivät pian tapahtuman jälkeen "Ægerin" kimppuun, mikä oli samalla ensimmäinen merkki aluksen miehistölle Saksan aloittamasta hyökkäyksestä. Kolme kymmenestä aluksen yllä olleista pommituslentorykmentti 4:n III lennoston Junkers Ju 88 koneesta aloitti matalahyökkäyksen alusta vastaan, jolloin aluksen ilmatorjunta ampui alas kaksi hyökkääjistä samalla kuin alus väisteli putoavia pommeja. Aluksen keskilaivaan osui yksi 250 kilogramman pommi, joka nosti kantta ja tuhosi kummankin kyljen sekä pysäytti aluksen. Seitsemän miehistönjäsentä sai surmansa, yksi haavoittui kuolettavasti ja kolme lievästi. Loput seitsemän pommikoneista aloittivat hyökkäyksensä, jolloin toinen pommi osui aluksen mastoon räjähtämättä. Kolmas pommi osui jälleen keskilaivaan räjähtämättä. Lisäksi hyökkääjät tulittivat paikallaan kelluvaa alusta konekiväärein.


title: KNM Æger (1936)

text: Aluksen ilmatorjunta-aseiden tuhouduttua Bruun käski miehistön jättää aluksen, jolloin elossa olleet 57 miestä nousivat maihin kärsimättä lisää tappioita. Saksalaisten vallattua Stavangerin ja läheisen Solan lentokentän Bruun käski miehistönsä hajaantua ja pyrkiä miehittämättömille alueille jatkamaan taistelua.


title: KNM Æger (1936)

text: Aluksen hylky ajautui maihin lähellä Hundvågia, jossa se oli ihmetyksen aiheena romuttamiseensa saakka. Saksalaiset siirsivät toukokuussa kaksi aluksen kolmesta 100 millimetrin tykistä ja elokuussa kolmannen rannikkotykistölle. Tykit asennettiin sataman suojaksi Grødeimhammereniin Stavangerin pohjoispuolelle.


title: KNM Æger (1936)

text: Upotetun "Rodan" lastina oli ollut raskaita ilmatorjuntatykkejä, jotka oli ollut tarkoitus asentaa Solan lentokentän suojaksi valtaamisen jälkeen. Tykkien tuhouduttua kenttä jäi taisteluiden aikana suojattomaksi.


title: Federico Pellegrino

text: Federico Pellegrino (s. 1. syyskuuta 1990 Aosta) on italialainen maastohiihtäjä, joka kilpailee enimmäkseen sprinttikisoissa.


title: Federico Pellegrino

text: Hinterzartenissa vuonna 2010 pidetyissä nuorten MM-kisoissa Pellegrino saavutti pronssia vapaan hiihtotavan sprintistä. Oslon MM-kilpailuissa 2011 ja Val di Fiemmen MM-kilpailuissa 2013 hän oli sprintissä kahdestoista, Sotšin olympialaisissa 2014 yhdestoista ja Falunin MM-kilpailuissa 2015 viides. Hän sai Falunissa pronssia vapaan hiihtotavan parisprintissä Dietmar Nöcklerin kanssa. Hän voitti vapaan hiihtotavan sprintin maailmanmestaruuden ja sai Nöcklerin kanssa parisprintissä hopeaa Lahdessa 2017. Pyeongchangin olympialaisissa 2018 hän saavutti hopeaa perinteisen hiihtotavan sprintissä.


title: Federico Pellegrino

text: Maastohiihdon maailmancupissa Pellegrino kilpaili ensimmäisen kerran Drammenissa maaliskuussa 2010. Ensimmäiset maailmancupin pisteensä hän saavutti muutama päivä myöhemmin Oslon vapaan hiihtotavan sprinttikilpailussa oltuaan yhdeksästoista. Hänen varsinainen läpimurtokautensa maailmancupissa oli kausi 2010–2011 jolloin hän oli Davosin vapaan sprintissä kuudes ja Liberecin vastaavalla matkalla toinen. Kaudella 2012–2013 hän oli kolmas Davosin perinteisen hiihtotavan sprintissä ja kaudella 2013–2014 toinen Nové Měston vapaan hiihtotavan sprintissä. Hän voitti kaudella 2014–2015 vapaan hiihtotavan sprintit Davosissa ja Rybinskissä sekä Tour de Skillä Val Müstairissa. Sprintticupissa hän sijoittui kolmanneksi.


title: Federico Pellegrino

text: Kaudella 2015–2016 Pellegrino voitti jälleen vapaan hiihtotavan sprintin Davosissa sekä myös Toblachissa. Hän voitti Tour de Skillä 2016 Lenzerheiden vapaan hiihtotavan sprintin. Pellegrino voitti myös Planican vapaan hiihtotavan sprintin ja parispintin Dietmar Nöcklerin kanssa. Ski Tour Canadalla hän voitti Canmoren perinteisen hiihtotavan sprintin. Hän voitti sprintticupin. Kaudella 2016–2017 hän voitti vapaan hiihtotavan sprintin Falunissa. Sprintticupissa hän sijoittui toiseksi. Kaudella 2017–2018 hän oli toinen Davosin vapaan hiihtotavan sprintissä. Dresdenissä hän voitti sekä vapaan sprintin että parisprintin Dietmar Nöcklerin kanssa. Lahdessa hän voitti vapaan hiihtotavan sprintin. Hän sijoittui sprintticupissa toiseksi ja maailmancupin kokonaiskilpailussa kymmenenneksi.


title: Federico Pellegrino

text: Kaudella 2018–2019 Pellegrino voitti Lillehammerin Nordic opening -tapahtuman vapaan hiihtotavan sprintin. Davosin vapaan sprintissä hän sijoittui toiseksi.


title: Kai Wartiainen

text: Kai Henrik Väinö Wartiainen (s. 8. maaliskuuta 1953 Kouvola) on suomalainen arkkitehti ja professori. Wartiainen on kritisoinut teknologian ylikorostamista arkkitehtuurissa ja kaupunkisuunnittelussa. Wartiaisen suunnittelemia rakennuksia ovat esimerkiksi Helsingin Ruoholahden High Tech Center ja Kauniaisten kauppakeskus Grani.


title: Kai Wartiainen

text: Wartiainen oli Tukholman Kungliga Tekniska Högskolanin kaupunkisuunnittelun professorina vuosina 1997–2006.


title: KNM Odin

text: KNM Odin oli Norjan laivaston toisessa maailmansodassa palvellut Sleipner-luokan hävittäjä, joka osallistui Norjan puolustukseen Saksan hyökättyä maahan huhtikuussa 1940. Alus valmistettiin Hortenin laivastontelakalla telakkanumerolla 126.


title: KNM Odin

text: "Odin" kuului toisen maailmansodan puhjetessa 1. meripuolustusalueen 3. hävittäjälippueeseen Kristiansandin puolustusvyöhykkeellä. Alus pelasti 8. huhtikuuta 1940 vartiolaiva "Lyngdalin" kanssa merimiehiä ja sotilaita Puolan laivaston sukellusveneen "ORP Orzelin" Lillesandin lähistöllä upottamalta saksalaiselta rahtialukselta "Rio de Janeirolta". Seuraavana aamuna alus osallistui Kristiansandin puolustukseen saksalaisjoukkojen aloittaessa maihinnousunsa. Tulitaistelun alettua Odderøyan linnakkeen ja Saksan laivaston välillä "Odin" lähti merelle Toppdalsfjordista ja avasi tulen hyökänneitä Saksan ilmavoimien koneita vastaan. Alus kykeni väistämään pudotetut pommit ja sai joitakin osumia hyökänneisiin koneisiin.


title: KNM Odin

text: Alus sai aamupäivällä käskyn olla avaamatta tulta brittiläisiä tai ranskalaisia joukkoja vastaan, mitkä ottaisivat vastuun Kristiansandin puolustuksesta. Käsky aiheutti sekaannuksen, jonka seurauksena saksalaiset pääsivät satamaan esteettä. "Odin" vallattiin Marvikan laivastoasemalta saman aikaisesti useiden muiden Norjan laivaston alusten kanssa.


title: KNM Odin

text: Aluksen valtaamisen jälkeen se luovutettiin 11. huhtikuuta Saksan laivastolle, joka otti sen palvelukseensa 20. huhtikuuta nimellä "Panther". Aluksen aseistus kuitenkin yhdenmukaistettiin muiden Saksan laivaston alusten kanssa korvaamalla pääaseet yhdellä 10,5 cm tykillä. Ilmatorjuntakonekiväärit korvattiin neljällä 2 cm ilmatorjuntatykillä. Lisäksi aluksen aseistusta täydennettiin 24 miinalla.


title: KNM Odin

text: Alus palveli sodan lopun Skagerrakin ja Kattegatin alueella saattajana ja koululaivana. Se muodosti yhdessä vallatun sisaraluksensa "KNM Gyllerin" kanssa 7. torpedovenelaivueen. Alus siirrettiin tammikuussa 1942 torpedoiden keräysalukseksi Gotenhafeniin.


title: KNM Odin

text: Toisen maailmansodan päätyttyä alus löytyi toukokuussa 1945 Holmestrandista Norjasta, jolloin se palautettiin Norjan laivastolle. Aluksen nimi palautettiin "KNM Odiniksi" ja se jatkoi palvelustaan laivastossa, kunnes se muutettiin 1948 fregatiksi. Alus poistettiin palveluksesta ja se myytiin romutettavaksi 1959.


title: KNM Tor

text: KNM Tor oli Norjan laivaston toisessa maailmansodassa palvellut Sleipner-luokan hävittäjä. Aluksen runko valmistettiin Fredrikstad Mekaniske Verkstedilla Fredrikstadissa ja se viimeisteltiin Hortenin laivastontelakalla telakkanumerolla 128.


title: KNM Tor

text: Alus oli edelleen varusteltavana ja koulutuksessa Saksan hyökätessä Norjaan huhtikuussa 1940. Aluksen norjalainen miehistö upotti aluksensa estääkseen sen joutumisen miehittäjien käsiin. Saksalaiset nostivat aluksen ja sijoittivat sen laivastoonsa, jossa se palveli sodan ajan saattajana sekä koululaivana. Alus palautettiin sodan päätyttyä Norjan laivastolle.


title: KNM Tor

text: Saksalaisten miehitettyä Fredrikstadin he aloittivat satamaan upotetun aluksen nostamisen. "Tor" nostettiin satama-altaasta 16. huhtikuuta vain viikko uppoamisen jälkeen. Alus siirrettiin 22. huhtikuuta Drammeniin korjattavaksi ja varustettavaksi. "Torin" ja sen sisaraluksen "Balderin" kunnostus valmistui kesällä 1940 Karljohansvernin laivastontelakalla Hortenissa.


title: KNM Tor

text: Alus otettiin Saksan laivaston palvelukseen 13. kesäkuuta "Tigeriksi" nimettynä, ja sen päällikkönä oli Friedrich Nose. Se uudelleenluokiteltiin samalla torpedoveneeksi. Alus liitettiin sisaralustensa kanssa 7. torpedovenelaivueeseen, ja se aloitti palveluksensa saattajana Skagerrakissa ja Kattegatissa.


title: KNM Tor

text: Alus oli heinäkuusta joulukuuhun 1940 laivueen mukana koululaivana. Laivueen lakkauttamisen jälkeen alus siirrettiin 27. sukellusvenelaivueeseen Gotenhafeniin torpedoiden keräysalukseksi. Alus löytyi sodan päätyttyä toukokuussa 1945 Korsøristä Tanskasta, minkä jälkeen se palautettiin Norjan laivastolle.


title: KNM Tor

text: Alus liitettiin Norjan laivastoon ja sen nimi palautettiin "KNM Toriksi". Aluksen viirinumeroksi määrättiin 19. syyskuuta 1946 L04. Norjan parlamentille 1946 esitetyssä laivastoluettelossa aluksen tyypiksi oli merkitty saattuehävittäjä. Alus muutettiin 1948 fregatiksi.


title: KNM Tor

text: Norjan liityttyä Natoon aluksen runkonumeroksi merkittiin 1950-luvun alussa F303. Alus poistettiin palveluksesta ja se myytiin romutettavaksi 1959.


title: KNM Balder

text: KNM Balder oli Norjan laivaston toisessa maailmansodassa palvellut Sleipner-luokan hävittäjä. Alus valmistettiin Hortenin laivastontelakalla telakkanumerolla 127.


title: KNM Balder

text: Alus oli edelleen varusteltavana ja koulutuksessa Saksan hyökätessä Norjaan huhtikuussa 1940. Saksalaiset valtasivat 9. huhtikuuta aluksen Karljohansvernissä. se siirrettiin 22. huhtikuuta Drammeniin varustettavaksi, minkä jälkeen alus otettiin Saksan laivastoon. Alus palveli sodan ajan saattajana sekä koululaivana. Alus palautettiin sodan päätyttyä Norjan laivastolle.


title: KNM Balder

text: "Balderin" kunnostus valmistui kesällä 1940 Karljohansvernin laivastontelakalla Hortenissa, ja alus otettiin Saksan laivaston palvelukseen 26. heinäkuuta "Leopardiksi" nimettynä ja torpedoveneeksi luokiteltuna. Alus liitettiin sisaralustensa kanssa 7. torpedovenelaivueeseen, ja se aloitti palveluksensa saattajana Skagerrakissa ja Kattegatissa. Se oli heinäkuusta 1940 alkaen koululaivana ja joulukuussa se siirrettiin 27. sukellusvenelaivueeseen Götenhafeniin torpedoiden kerääjäksi. Alus löytyi sodan päätyttyä toukokuussa 1945, minkä jälkeen se palautettiin Norjan laivastolle.


title: KNM Balder

text: Alus liitettiin 10. syyskuuta 1946 Norjan laivastoon viirinumerolla L05. Norjan parlamentille 1946 esitetyssä laivastoluettelossa aluksen tyypiksi oli merkitty saattuehävittäjä. Alus muutettiin 1948 fregatiksi, jolloin sen nimi palautettiin "KNM Balderiksi". Sen viirinumero vaihtui Natoon liittymisen jälkeen F304:ksi.


title: KNM Balder

text: Alus poistettiin palveluksesta 1959 ja se sijoitettiin poistolistalle. Alus myytiin romutettavaksi 1962 Stavangeriin.


title: Vilhelm Poitierslainen

text: Vilhelm Poitierslainen (William de Poitiers, k. noin 1080) oli normannihistorioitsija. Vilhelmin sotaisan nuoruuden jälkeen 1030-luvulla hän vetäytyi luostariin ja opiskelemaan Poitiers´hen. Palattuaan 1050-luvulla Normandiaan Vilhelmistä tuli herttua Vilhelmin hovikappalainen ja Lisieux´n arkkidekoni. Hastingsin taistelun ja Englannin valloituksen jälkeen Vilhelm Poitirslainen alkoi koota kronikkaa Vilhelm Valloittajan elämästä ja teoista. Toeksesta on säilynyt epätäydellinen käsikirjoitus, joka ulottuu vuoteen 1076. Vilhelmin kirja tunnetaan nimellä "Gesta Guillelmi". Teoksessaan Vilhelm kertoo Englannin valloitukseen johtavista syistä normanninäkökulmasta ja käsittelee tällöin Edvard Tunnustajaa, Godwinia ja Harald Godwininpoikaa.


title: Tantaalikarbidi

text: Tantaalikarbidi (TaC) on epäorgaaninen yhdiste ja tantaalin karbidi. Aine on erittäin kovaa ja sitä käytetään työkalujen terissä.


title: Tantaalikarbidi

text: Rakenteeltaan ja ominaisuuksiltaan tantaalikarbidi muistuttaa huomattavasti niobiumkarbidia. Tantaalin ja hiilen yhdisteellä on kaksi faasia: ditantaalikarbidi ja tantaalikarbidi, joiden koostumusta voidaan kuvata kaavoilla TaC ja TaC. Näistä ainoastaan tantaalikarbidilla on merkittävää käyttöä. Tantaalikarbidi ei ole täysin stoikiometrinen ja sen koostumus vaihtelee rakenteesta TaC lähes stoikiometriseen. Tantaalikarbidilla on pintakeskeinen kuutiollinen alkeiskoppi.


title: Tantaalikarbidi

text: Tantaalikarbidi liukenee ainoastaan väkevän typpihapon ja vetyfluoridin seokseen. Hapen läsnä ollessa se hapettuu yli 800 °C lämpötiloissa tantaalipentoksidiksi. Muuten se on kemiallisesti hyvin inertti.


title: Tantaalikarbidi

text:
Tantaalikarbidia valmistetaan kuumentamalla tantaalipentoksidin ja hiilen välisellä reaktiolla 1 700 °C lämpötilassa. Tantaalikarbidia voidaan valmistaa kuumentamalla tantaalipentoksidia hiilen kanssa. Hieman epäpuhtaampaa tuotetta saadaan kuumentamalla ferrotantaalia tai tantaalia sisältävää romua hiilen kanssa.
Yhdistettä voidaan valmistaa myös kemiallisella kaasufaasipinnoituksella. Tällöin reaktion lähtöaineina käytetään tantaalimetallia ja metaania tai tantaalitetrakloridia, kloorimetaania ja vetyä. Kloridia käytettäessä tarvitaan alhaisempi lämpötila.


title: Tantaalikarbidi

text: Tantaalikarbidia käytetään muiden karbidien tavoin parantamaan metallien kemiallista ja sään kestävyyttä sekä kovuutta. Tantaalikarbidin lisääminen teräkseen parantaa erityisesti materiaalin kovuutta korkeissa lämpötiloissa. Yleensä yhdistettä käytetään muiden karbidien, kuten niobiumkarbidin, volframikarbidin ja titaanikarbidin kanssa. Tantaalikarbidia käytetään myös valmistettaessa metallista tantaalia.


title: Huntingdonin Henry

text: Huntingdonin Henry (, k. noin 1157) oli Huntingdonin arkkidiakoni melkein viidenkymmenen vuoden ajan. Tässä virassa hän seurasi isäänsä Nicholasta. Hän kirjoitti muutamia merkittäviä teoksia, tärkeimpänä "Historia Anglorum", Englannin historia, jota hän kirjoitti 1120-luvulta aina Henrik II:n hallituskaudelle saakka. "De contemptu mundi" puolestaan kertoo satiirin keinoin aikansa johtavista miehistä ja naisista.


title: Pyrrhonistiset kirjoitukset

text: Pyrrhonistiset kirjoitukset () oli Ainesidemoksen kirjoittama filosofinen teos, joka käsitteli pyrrhonistista skeptisismiä. Teos ei ole säilynyt nykyaikaan, mutta osa sen sisällöstä tunnetaan.


title: Pyrrhonistiset kirjoitukset

text: "Pyrrhonistiset kirjoitukset" oli todennäköisesti kirjoitettu 50- tai 40-luvulla eaa. Fotioksen mukaan Ainesidemos oli omistanut teoksensa roomalaiselle Lucius Aelius Tuberolle, joka oli hänen toverinsa Platonin Akatemiassa. Tutkijat ovat kuitenkin erimielisiä siitä, onko kyseessä sama henkilö kuin Ciceron ystävä Lucius Aelius Tubero. Teosta kirjoittaessaan Ainesidemos oli ilmeisesti jo eronnut Akatemiasta.


title: Pyrrhonistiset kirjoitukset

text: Ainesidemoksen teos ei ole säilynyt nykyaikaan. Siitä on kuitenkin säilynyt yhteenveto Fotioksen teoksessa "Bibliotheke" eli "Myriobiblion" (169b17–171a4, Bekkerin painos). Tämä yhteenveto on laajin Ainesidemoksen ajattelun kuvaamisen keskittynyt antiikin ajalle palautuva tekstikohta. Yhteenveto sisältää myös arvostelevia huomioita. Fotioksen kriittisestä suhtautumisesta huolimatta tiivistelmä on suhteellisen objektiivinen ja lainaus sisältänee Ainesidemoksen alkuperäisiä ilmaisuja.


title: Pyrrhonistiset kirjoitukset

text: Ainesidemoksen filosofiset argumentit tunnetaan suhteellisen hyvin myös Sekstos Empeirikoksen ja Diogenes Laertioksen kautta. Diogeneella vaikuttaa vielä olleen Ainesidemoksen teos käytettävissään.


title: Pyrrhonistiset kirjoitukset

text: "Pyrrhonistiset kirjoitukset" käsitti kahdeksan kirjaa. Se oli suunnattu tuon ajan merkittävimpiä dogmaattisia koulukuntia, akateemikkoja eli Platonin Akatemian jäseniä sekä stoalaisia, vastaan, ja halusi osoittaa pyrrhonismin ylivoimaisuuden näihin nähden. Samalla Ainesidemos antoi tietoja Pyrrhonin ajattelusta, sanoen muun muassa, että tämä ei asioiden ristiriitaisuuden mahdollisuuden vuoksi ratkaissut mitään lopullisena kannanottona, mutta seurasi käytännön elämässä ilmenevää. Teos sisälsi myös Ainesidemoksen niin kutsutun kymmenen troopin esityksen, jonka tekstiä myös Sekstos käytti omassa esityksessään troopeista.


title: Pyrrhonistiset kirjoitukset

text: Fotioksen mukaan teoksen päämääränä oli osoittaa, ettei meillä ole tiedollemme varmaa perustaa sen enempää havaintojen kuin ajattelun kautta. Muiden koulukuntien jäsenet ovat tietämättömiä yleensäkin, mutta erityisesti luullessaan omaavansa tietoa; samalla he ovat lakkaamattoman piinan kohteina. Pyrrhonin mallin mukaan filosofoivat sen sijaan eivät sitoudu jonkun väitteen suhteen enempää sen myöntävään kuin kieltäväänkään kantaan, ja ovat onnellisia.


title: Pyrrhonistiset kirjoitukset

text: Ensimmäisessä kirjassa Ainesidemos vertasi Pyrrhonin seuraajien kantaa akateemikkojen ajatteluun. Siinä missä akateemikot ovat dogmaatikkoja, pyrrhonistit ovat aporeetikkoja ja vapaita dogmaattisista oppilauseista. Pyrrhonistit eivät kiinnitä kantaansa minkään suhteen, eivät edes sen väitteen suhteen, ettei mikään kanta ole kiinnitetty. Näin pyrrhonistit ovat myös johdonmukaisia ja välttävät ristiriitaisuudet ajattelussaan.


title: Pyrrhonistiset kirjoitukset

text: Toinen, kolmas, neljäs ja viides kirja kritisoivat dogmaattisia koulukuntia, erityisesti stoalaisia, logiikan, luonnonfilosofian ja metafysiikan alueilla. Samalla Ainesidemos pyrki osoittamaan, ettei merkkejä (eli jotain havaittavissa olevaa, josta voisi tehdä johtopäätöksiä asioiden havaitsemattomissa olevan luonteen suhteen) tai kausaliteettia ole olemassa. Kuudes, seitsemäs ja kahdeksas kirja käsittelivät etiikkaa, kuten eettistä päämäärää ("telos"); Fotioksen mukaan Ainesidemos olisi katsonut, ettei tällaista päämäärä ole olemassa.


title: Pyrrhonistiset kirjoitukset

text: Fotios arvosteli Ainesidemosta ristiriitaisuudesta; kaikesta huolimatta hänen ajattelunsa vaikuttaa pitävän sisällään useita dogmaattisia näkemyksiä, kuten juuri väitteitä siitä, ettei joitakin asioita ole olemassa.


title: KK Šibenik

text: GKK Šibenik on kroatialainen koripalloseura Šibenikistä. Seura tunnettiin nimellä KK Šibenik vuosina 1973–2010 ja vuodesta 2010 eteenpäin nimellä GKK Šibenik.


title: KK Šibenik

text: Šibenikin parhaat vuodet olivat 1980-luvulla, jolloin seura selviytyi suurimman tähtensä, Dražen Petrovićin, johdolla Korać Cupin loppuotteluun vuosina 1982 ja 1983. Molemmilla kerroilla seura hävisi kuitenkin CSP Limogesille. Kaudella 1982–1983 Šibenik voitti Jugoslavian mestaruuden, mutta poliittisten syiden takia seuralta vietiin mestaruus.


title: KK Šibenik

text: Kroatian itsenäistyttyä seuran parhaaksi sijoitukseksi on jäänyt neljäs tila vuodelta 2004. Seura pelasi kaudella 2004–2005 Adrianmeren liigaa, mutta hävisi yksitoista ottelua kolmestakymmenestä. Kaudella 2009–2010 joukkue sijoittui A1 Ligan kolmanneksitoista ja putosi. KK Šibenikin toiminta lopetettiin loppuvuonna 2010, jolloin tilalle perustettiin GKK Šibenik. Perustetun seuran katsotaan olevan KK Šibenikin perillinen.


title: John Worcesterlainen

text: John Worcesterlainen (John of Worcester), Worcesterin luostarin munkki, käänsi latinaksi ja täydensi Anglosaksien kronikan. Hänen työnsä monipuolistui ja laajeni varsinkin vuotta 1067 jälkeen käsittelevältä osalta, joka käsitteli Hastingsin taistelua seurannutta normannien Englannin valloituksen aikaa. Kirjoitustyönsä John aloitti 1120-luvulla ja nojautui Eadmerin historiankirjaan "Historia novorum" sekä Gloucesterin luostarin kronikoihin.


title: Novalukomal

text: Novalukomal tai Novalukoml () eli Novolukoml () on pienehkö kaupunki Tšašnikin hallintopiirissä Vitsebskin alueen eteläosissa Valko-Venäjällä. Novalukomal sijaitsee linnuntietä 130 kilometriä pääkaupunki Minskista koilliseen. Vuoden 2017 väestönlaskussa Novalukomalin kaupungin asukasluku oli 13 072.


title: Novalukomal

text: Novalukomalin kaupunki Minskin ja Vitsebskin välimaastossa on tunnettu Lukomlskajan voimalan sähköenergian tuotannosta. Kaupunki sijaitsee valkovenäläisittäin suurehkon eli runsaat 10 kilometriä pitkän Lukomskaja-järven itärannalla.


title: Jelizaveta Kozlova

text: Jelizaveta Vladimirovna Kozlova (, 19. elokuuta 1892 Kraassela, Pietari – 10. helmikuuta 1975 Leningrad) oli venäläinen lintutieteilijä.


title: Jelizaveta Kozlova

text: Jelizaveta Kozlovan isä oli lääkäri. Hän avioitui tunnetun tutkimusmatkailijan, eversti Pjotr Kozlovin kanssa, joka oli häntä 29 vuotta vanhempi. Vuosina 1923–1926 Kozlova otti osaa Mongoliaan suuntautuneeseen tutkimusmatkaan. Matkan järjesti Venäjän maantieteellinen seura ja sen johtajana toimi Pjotr Kozlov. Kozlova palasi Mongoliaan 1929 ja 1930 keräämään lisää lintunäytteitä ja jatkamaan tutkimuksiaan, joista hän laati julkaisun 1930 ("Lounais-Transbaikalian, Pohjois-Mongolian ja keskisen Gobin linnusto"). Maantieteellinen seura myönsi hänelle hopeisen ansiomerkin ansiokkaasta työstä. Hän kirjoitti myös tutkielmat "Tiibetin ylängön linnusto, sen geneettinen sukulaisuus ja historia" (1952), ja "Keski-Aasian aavikko- ja arovyöhykkeen linnusto" (1975).


title: Jelizaveta Kozlova

text: Kozlova työskenteli Neuvostoliiton tiedeakatemian eläintieteen laitoksella Leningradissa vuosina 1932–1975. Toisen maailmansodan aikana eläinmuseo siirrettiin Dušanbeen Tadžikistaniin, missä Kozlova perehtyi vuoristojen linnustoon ja fasaanin alalajiin "bianchii". Elämä Dušanbessa oli raskasta, ja Kozlovan terveys romahti niin paljon, että hän ei enää jatkossa pystynyt osallistumaan tutkimusretkille. Sodan jälkeen Kozlova teki lajitutkielmat Neuvostoliiton kuikkalinnuista, ulappalinnuista, ruokkilinnuista ja kahlaajista. Kaksiosainen tutkielma kahlaajista ("Charadriidae", 1961–1962) on suuresti arvostettu maailman lintutieteilijöiden keskuudessa. Kozlova julkaisi lisäksi lukuisia kirjoituksia lintujen luokittelusta ja fylogeniasta. Hän osallistui myös suurteosten "Neuvostoliiton linnusto" (1951–1953) ja "Neuvostoliiton eläimistö" kirjoittamiseen.


title: Jelizaveta Kozlova

text: Kozlova oli British Ornithologists' Unionin kirjeenvaihtajajäsen.


B.o.B Presents: The Adventures of Bobby Ray on yhdysvaltalaisen rap -artisti B.o.B:n ensimmäinen studioalbumi. Se julkaistiin 27. huhtikuuta 2010.


title: Kuka hän on

text: "Kuka hän on" on suomalaisen rap-artisti Brädin 16. kesäkuuta 2010 julkaistu toinen single hänen ensimmäiseltä toukokuussa 2010 ilmestyneeltä studioalbumilta "Repullinen hiittiä". Singlen julkaisi Rähinä Records.


title: Kuka hän on

text: Kappaleen kertosäkeen sanat on lainattu Kasevan "Striptease-tanssija" -kappaleesta.


title: Kuka hän on

text: Kappale oli myös ehdolla The Voicen vuoden 2010 kesähittiäänestyksessä sijoittuen sijalle 8.


title: YUBA Liga

text: YUBA Liga oli Jugoslavian ja Serbia ja Montenegron korkein sarjataso koripallossa.


title: YUBA Liga

text: Ensimmäistä kertaa sarjaa pelattiin vuonna 1945, jolloin sarja pelattiin cup-muotoisena Suboticassa. Seuraavana vuonna sarja pelattiin sarjamuotoisena. Kaudella 1949 YUBA Ligan pelit järjestettiin ensimmäistä kertaa kisakaupungin ulkopuolella ja sarja laajeni kaksinkertaiseksi. Kaudesta 1967–1968 lähtien sarjaa pelattiin syksy-kevät-rytmillä. Kaudeksi 1992–1993 sarja jaettiin ylempään Plava- ja alempaan Bela-liigaan. Näin pelattiin kaksi kautta, kunnes palatiin takaisin yhteen sarjaan. Kaudella 2003–2004 sarja jaettiin uudestaan ylempään Super Ligaan sekä alempaan Ligaan. Tätä pelitapaa käytettiin sarjan loppuun asti.


title: YUBA Liga

text: Serbia ja Montenegrossa


title: Aldo Giuffrè

text: Aldo Giuffrè (10. elokuuta 1924 – 26. kesäkuuta 2010) oli italialainen näyttelijä ja koomikko, joka esiintyi yli 90 elokuvassa vuosien 1948–2001 aikana. Hän oli kotoisin Napolista ja kuoli Roomassa peritoniittiin eli vatsakalvon tulehdukseen 86-vuotiaana.


title: Aldo Giuffrè

text: Giuffrè esiintyi lähinnä italialaisissa tuotannoissa. Hänen tunnetuimmat esiintymisensä olivat elokuvissa "Napolin neljä päivää" ("Quattro giornate di Napoli"), joka käsitteli liittoutuneiden Napolin-valloitusta toisen maailmansodan lopussa, ja Yhdysvaltain sisällissotaan sijoittuvassa Sergio Leonen spagettiwesternissä "Hyvät, pahat ja rumat".


title: Aldo Giuffrè

text: Elokuvassa "Hyvät, pahat ja rumat" Giuffrè esittää Yhdysvaltojen Pohjoisvaltioiden armeijan alkoholisoitunutta kapteenia, joka ystävystyy elokuvassa seikkailevien Blondien (Clint Eastwood) ja Tucon (Eli Wallach) kanssa. Kapteeni on lopen kyllästynyt turhalta tuntuvaan sisällissotaan ja toivoo Blondielta ja Tucolta apua sillan räjäyttämiseen. Silta on kapteenin joukkojen miehiä haaskaavan taistelun syy. Kuolettavasti haavoittunut kapteeni hymyilee viimeisillä hetkillään kuullessaan sillan räjähtävän.


title: Tšulym (kaupunki)

text: Tšulym () on kaupunki Novosibirskin alueella Venäjällä. Se sijaitsee Tšanyjärveen laskevan Tšulymjoen varrella 131 kilometriä Novosibirskistä länteen. Kaupunki on Tšulymin piirin keskus. Sen kautta kulkee Barabinskin ja Novosibirskin välinen rautatie. Asukkaita on 12 000 henkeä (vuonna 2010).


title: Tšulym (kaupunki)

text: Kaupunki on perustettu vuonna 1947. Siellä toimii rautatieliikennettä palvelevia yrityksiä sekä meijeri.


title: Haradok

text: Haradok () eli Gorodok () on pienehkö kaupunki ja Haradokskin hallintopiirin keskus Vitsebskin alueen pohjoisosissa Valko-Venäjällä melko lähellä Venäjän rajaa. Vuoden 2009 väestönlaskussa Haradokin kaupungin asukasluku oli 12 968. Koko hallintopiirissä asui 26 760 henkeä, mikä sisältää myös Jezjaryštšan kaupunkimaisen taajaman väestön (1 575 as.).


title: Haradok

text: Haradok on liikenteen kauttakulkukaupunki; siellä on Valko-Venäjältä Venäjän Pihkovaan ja Pietariin vievän rautatien asema. Kaupunki sijaitsee myös valtatien eli :n läheisyydessä. Maakunnan pääkaupunki Vitsebsk sijaitsee 35 kilometriä eteläkaakkoon.


title: Inedia

text: Inedia () on epätodellinen kyky elää ilman minkäänlaista ravintoa tai edes juomaa pidemmän aikaa kuin lääketieteen mukaan on mahdollista. Sanaa käytettiin ensimmäiseksi katolisen kirkon piirissä elämäntavasta, jossa eletään pitkiä aikoja vailla ruokaa ja juomaa lukuun ottamatta ehtoollista.


title: Inedia

text: Breatharianismi on inediaa, jossa paastoava henkilö uskoo elävänsä "pranan" avulla. Prana on hindulaisuudessa elämänvoima. Inedistit saattavat uskoa saavansa sitä esimerkiksi auringonvalosta.


title: Inedia

text: Inediaa ei ole todistettu tieteellisesti. Normaalisti kehon energia tuotetaan hiilihydraateista, rasvasta ja proteiineista. Näiden aineiden puutteessa keho käyttää glykogeeniä, kehon rasvaa ja lihaksia. Inedistit väittävät, ettei heidän kehonsa kuluta ollenkaan näitä aineita inediajakson aikana. Lääketieteen mukaan nämä aineet ovat kuitenkin ainoat energianlähteet keholle.


title: Inedia

text: Jasmuheen (s. 1957, aik. Ellen Greve) on australialainen eniten 1990-luvulla vaikuttanut breatharianisti. Hän väittää selviänsä vain kupillisella teetä päivässä, ja saavansa tarpeellisen ravinnon ilmasta. Jasmuheen väittää DNA:nsa pituuden kuusinkertaistuneen, jotta se absorboisi enemmän happea. Hän ei kuitenkaan suostunut verikokeeseen, vaikka hän olisi saanut palkkioksi suostumisesta 30 000 dollaria.


title: Inedia

text: Vuonna 1999 Jasmuheen suostui australialaisen televisio-ohjelman "60 minutes" kokeeseen. Kokeen tavoitteeksi asetettiin viikko ilman ruokaa. Jasmuheen epäonnistui kuitenkin kokeessa. Jo 48 tunnin jälkeen hänen verenpaineensa oli koholla ja hän kärsi nestehukasta. Jasmuheen väitti kaupungin saastuneen ilman vaikeuttavan ravinnon saantia, joten hänet siirrettiin kolmantena päivänä vuoristossa sijaitsevaan parantolaan. Koe keskeytettiin neljäntenä päivänä terveydellisistä syistä. Tuolloin Jasmuheenin pulssi oli yli kaksinkertaistunut ja hän oli menettänyt painostaan yli kuusi kilogrammaa.


title: Inedia

text: Wiley Brooks on Breatharian Institute of American perustaja. Hän väittää kykenevänsä inediaan, koska hän välttelee “ihmis-, ruoka-, sähkö- ja ilmansaasteita”. Brooksin instituutti saattaa veloittaa inediassa opastamisesta jopa miljoona dollaria.


title: Inedia

text: Brooksin nähtiin käyvän ruokakaupassa 1983. Brooksin mukaan hän keskeyttää välillä ineedisen jakson syömällä roskaruokaa, koska se lisää tasapainoa. Brooksin mukaan McDonald'sin juustohampurilaisessa on erityinen ominaistaajuus ("base frequency"), ja siksi hän kertoo sen olevan hyvä keskeyttämisruoka.


title: Inedia

text: Nettisivuillan Brooks kehottaa seuraajiaan noudattamaan roskaruoalla keskeyttämiseen perustuvaa ruokavaliotaan ja meditoimaan maagisten viisiulotteisten sanojen avulla. Sanoja on viisi, ja ne löytyvät Brooksin nettisivuilta. Sanojen oikeaa ääntämistapaa varten seuraajan tulee soittaman Brooksin viisiulotteiseen puhelimeen.


title: Inedia

text: Brooks selittää myös nettisivuillaan, että naudat ovat viidennestä ulottavuudesta, ellei korkeammastakin. Hän väittää myös naudanlihasta valmistettujen tuotteiden olevan viidennestä ulottuvuudesta. Naudat auttavat hänen mukaansa kolmiulotteisen ruoan muuttamisessa viisiulotteiseksi.


title: Inedia

text: Hira Ratan Manek (s. 12. syyskuuta 1937) väittää eläneensä 18. kesäkuuta 1995 lähtien pelkällä vedellä, teellä, kahvilla ja piimällä. Manek kertoo saavansa energiaa auringonvalosta. Hän mainitsee inspiraation lähteikseen intiaanit, jainalaisuuden Tirthankara Mahaviran sekä muinaiset egyptiläiset ja kreikkalaiset.


title: Inedia

text: Nettisivuillaan Manek kertoo kolmen paaston tapahtuneen tutkijan ja lääkäreiden ympärivuorokautisessa valvonnassa. Vuosina 1995–96 Manek paastosi 211 päivää menettäen painostaan 41 kg. Toisen kerran hän paastosi 411 päivää vuosina 2000–01. Tuolloin hän väittää menettäneensä painostaan vain 19 kg. Manekin tutkimusryhmään kuului 21 tutkijaa ja lääkäriä. Tutkimusryhmää johtivat Sudhir Shah and K. K. Shah. K. K. Shah on jainalaisten lääkäriliiton puheenjohtaja. Tutkimusryhmän loppuraportin mukaan Manek kiipesi 4.4.2001, paastonsa 401. päivänä, Shatrunjay-vuorelle yhdessä 500 muun ihmisen kanssa. Mikään muu tutkimusryhmä ei ole hyväksynyt Manekin ryhmän loppuraporttia. Kolmannen valvotun paaston Manek kertoo tapahtuneen Thomas Jeffersonin yliopiston ja Pennsylvanian yliopiston kahden lääkärin valvonnassa. Toisen lääkärin mukaan Manekista otettiin vain aivokuvia, eikä mitään paastoa tapahtunutkaan.


title: Inedia

text: Prahlad Jani (usein myös Mataji) on intialainen 81-vuotias sadhu, joka väittää eläneensä ruoatta jo 70 vuotta. Väitteitä tutkittiin Sterling Hospitalissa Ahmedabadissa Intiassa kahteen otteeseen vuosina 2003 ja 2010. Tutkimusryhmän loppuraportin mukaan Prahlad Jani selvityi molemmilla kerroilla kaksi viikkoa juomatta, syömättä, virtsaamatta ja ulostamatta, ilman tarvetta dialyysille. Prahlad Jani sai ottaa päivittäin kylvyn. Tutkimusryhmä kertoo punninneensa veden määrän ennen ja jälkeen kylvyn, ja havainneensa, ettei veden paino muuttunut. Indian Rationalist Association -järjestön johtajan Sanal Edamarukun mukaan kameravalvonta oli puuttellista esimerkiksi silloin, kun Prahlad Jani vietiin ulos auringonottoa varten. Edamaruku ei saanut lupaa tutkia kokeen luotettavuutta.


title: Inedia

text: Seuraavat inedistit ovat jo kuolleet.


title: Tšulym

text: Tšulym tarkoittaa seuraavia asioita:


title: Heyday Films

text: Heyday Films on brittiläinen elokuvatuotantoyritys, jonka perusti elokuvatuottaja David Heyman Lontoossa vuonna 1997.


title: Heyday Films

text: Sen ensimmäinen tuotanto oli Antonia Birdin ohjaama "Ravenous". Se on myös tunnettu tuottamistaan "Harry Potter -elokuvista.


title: Heyday Films

text: Yrityksen logo oli ensimmäisen kerran elokuvassa "Harry Potter ja liekehtivä pikari". Heyman kuitenkin vaihtoi logoa usein ja sen uusin versio löytyy elokuvasta "Poika raidallisessa pyjamassa" vuodelta 2008.


title: Suomen Palopäällystöliitto

text: Suomen Palopäällystöliitto ry () on vuonna 1932 perustettu valtakunnallinen järjestö, jonka tavoitteena on kohottaa ja edistää henkilö- ja omaisuusturvallisuutta erilaisten onnettomuuksien varalta ja sattuessa.


title: Suomen Palopäällystöliitto

text: Palopäällystöliitolla ei ole ammatilliseen edunvalvontaan liittyviä tehtäviä vaan sen tärkein tehtävä on turvallisuuden edistäminen.


title: Suomen Palopäällystöliitto

text: Suomen Palopäällystöliitto on järjestänyt vuodesta 1998 alkaen Suomen palokuntien mestaruuskilpailun, Jehumaljakilpailut, jossa palokunnat kilpailevat keskenään. Kilpailu sai alkunsa 1951, kun Liitin Oy:n toimitusjohtaja Herman Lindgrén lahjoitti Jehumaljan kilpailtavaksi. Ensimmäisen Jehumaljakilpailut pidettiin 27. ja 28. syyskuuta 1952 Tampereella. Maljan luovutustilaisuuteen osallistuivat pääministeri Urho Kekkonen ja valtiovarainministeri Viljo Rintala.


title: Zdeněk Ščasný

text: Zdenĕk Ščasný (s. 9. elokuuta 1957) on tšekkiläinen jalkapallovalmentaja ja entinen puolustaja.


title: Zdeněk Ščasný

text: Ščasný aloitti pelaajauransa Spartak Roudnice nad Labemin juniorijoukkueissa. 17-vuotiaanan hän siirtyi Dukla Prahan organisaatioon ja teki seuran paidassa debyyttinsä Tšekkoslovakian liigassa. Hän edusti Duklaa neljä vuotta ja voitti kaksi maan mestaruutta. Toisen mestaruuskauden 1978/79 jälkeen Ščasný siirtyi AC Sparta Prahaan, jossa voitti myös kahdesti Tšekkoslovakian mestaruuden. Ščasný edusti Spartaa kuusi kautta, kunnes siirtyi kolmanteen prahalaisseuraan Bohemiansiin. Ura ei enää Bohemiansissa ollut yhtä menestyksekäs ja 1989 hän siirtyi pieneen Argo Slušovicen joukkueeseen. Hän kävi pelaamassa myös Kyproksella Anagennisi Dherynian joukkueessa. Ščasný lopetti pelaajauransa kasvattajaseurassaan SK Roudnicessa.Ščasný otti valmennusuransa ensiaskeleet jo pelaajana toimien 1992–1993 Anagernnisi Dherynian ja 1993–1995 SK Roudnicen juniorivalmentajana. Päävalmentajadebyyttinsä aikuisten joukkueissa hän teki 1995 FK Chmel Blšanyssa. Hän valmensi lyhyen aikaa myös FK Ústí nad Labemia, kunnes siirtyi 1996 AC Sparta Prahaan apulaisvalmentajaksi. Hän nousi Spartan päävalmentajaksi tammikuussa 1998 ja luotsasi seuran kauden päätteeksi Tšekin mestariksi. Kesällä Ščasný jatkoi sopimustaan seuran kanssa ja kaudella 1998/99 oli toinen perättäinen mestaruus.


title: Zdeněk Ščasný

text: Mestaruuskausien jälkeen Ščasný jätti yllättäen Spartan ja jatkoi uraansa FK Viktoria Žižkovin peräsimessä. Hän teki joukkueessa hyvää työtä nostaen seuran lopulta Tšekin liigan kolmanneksi kaudella 2001/02. Sijoitus oli Viktorian seurahistorian paras. Kaudella 2000/01 hän voitti lisäksi Tšekin cupin mestaruuden, joka oli Viktorialle ensimmäinen seitsemään vuoteen.


title: Zdeněk Ščasný

text: Ščasný jätti Viktorian menestyksensä huipulla kesällä 2002 ja siirtyi kreikkalaisen OFI Kreetan päävalmentajaksi. Kausi päättyi OFIn osalta liigassa sijalle kahdeksan, mutta Ščasnýn surkeat välit pelaajien kanssa muodostuivat suureksi ongelmaksi ja lopulta hän lähti seurasta marraskuussa 2003. Hänen hyvä työnsä Kreikassa pantiin kuitenkin merkille ja vajaa vuosi OFIsta lähtönsä jälkeen suurseura Panathinaikos FC palkkasi hänet valmentajakseen. Ščasnýn johdolla Panathinaikos pelasi hyvin Mestarien liigassa sijoittuen kehnosta alusta huolimatta lohkonsa kolmanneksi. Kauden edetessä esitykset UEFA Cupissa ja Kreikan liigassa eivät kuitenkaan tyydyttäneet seurajohtoa ja Ščasný sai potkut helmikuussa 2005.


title: Zdeněk Ščasný

text: Kesken kauden 2005/06 Ščasný palasi valmentajaksi kotimaahansa tehtävänään pelastaa ensimmäistä kertaa Tšekin liigaan noussut FK SIAD Most putoamiselta. Ščasný sai talvitauon myötä joukkueensa rivit järjestykseen ja luotsasi Mostin komeasti kymmenenneksi. Hän jatkoi suerassa myös seuraavalla kaudella ja jälleen joukkue oli keskikastissa säilyttäen pääsarjapaikkansa. Hyvistä kausista huolimatta seura päätti lopettaa yhteistyön Ščasnýn kanssa kesällä 2007. Seuraavan kauden jälkeen Most putosikin liigasta.


title: Zdeněk Ščasný

text: Ščasnýn oma ura sen sijaan jatkui syyskuussa 2007 FK Mladá Boleslavissa. Jälleen Ščasný sai aikaan hyvää tulosta, kun Mladá selvitti tiensä UEFA Cupin lohkovaiheseen pudottamalla karsintakierroksella US Città di Palermon. Ščasný jätti kuitenkin seuran jo maaliskuussa 2008. Hän perusteli eroaan toimitsijakieltoihin johtaneella käytöksellään otteluissa.


title: Zdeněk Ščasný

text: Marraskuussa 2008 Ščasný palasi Viktoria Žižkovin peräsimeen pelastamaan seuraa putoamiselta. Hän saikin seurassa aikaan jälleen positiivisen käänteen, mutta tällä kertaa liian myöhään.


title: Zdeněk Ščasný

text: Joulukuun lopussa 2010 Ščasný palasi valmennustehtäviin allekirjoitettuaan kaksivuotisen sopimuksen unkarilaisseura Debreceni VSC:n kanssa. Pesti päättyi kuitenkin ennen aikojaan, kun Debrecenin tulokset jäivät odotuksia vaisummiksi ja Ščasný jätti liigassa kuudentena majailleen seuran huhtikuussa 2011.


title: Zdeněk Ščasný

text: Lokakuussa 2012 Ščasný palasi valmentamaan kotimaahansa FK Teplicen joukkuetta. Vajaalla kaudellaan 2012/13 Ščasný luotsasi Teplicen liigassa sijalle 12. Kausi 2013/14 oli jo menestyksekkäämpi, kun Teplice sijoittui viidenneksi. Epätasaiset esitykset leimasivat kuitenkin joukkueen esityksiä ja helmikuussa 2015 Teplice erotti Ščasnýn tehtävistään.


title: Zdeněk Ščasný

text: Huhtikuussa 2015 Ščasný korvasi potkut saaneen Vítězslav Lavičkan AC Sparta Prahan päävalmentajana. Ščasnýn johdolla Sparta eteni Eurooppa-liigan puolivälieriin ja sijoittui Tšekin liigassa toiseksi. Kaudella 2016/17 joukkueen esitykset olivat vaihtelevia. Kokenut Ščasný sai potkut tehtävistään syyskuun lopulla 2016, kun seura majaili liigassa neljänneksi.


title: Tšerepanovo

text: Tšerepanovo () on kaupunki Novosibirskin alueella Venäjällä. Kaupunki on "Tšerepanovon piiri"n hallintokeskus. Vuoden 2010 väestönlaskennan mukaan kaupungissa asui 19 803 henkeä ja koko piirissä 47 842 asukasta. Tšerepanovon kaupungin lisäksi piirissä oli kaksi kaupunkityyppisestä taajamaa: Dorogino ja Posevnaja.


title: Tšerepanovo

text: Tšerepanovo sijaitsee Novosibirskin ja Barnaulin välisen rautatien varrella 109 kilometriä Novosibirskistä kaakkoon. Paikkakunta on saanut alkunsa rautatien rakentamisen yhteydessä vuonna 1912. Aluksi taajaman nimenä oli Svobdnyi. Vuonna 1925 siitä tuli Tšerepanovon kaupunki. Nykyään siellä on kone-, rakennustarvike- ja elintarviketeollisuutta.Sen ohi kulkee myös Novosibirskin ja Mongolian rajan välinen M52-valtatie.


title: Top Ten

text: Top Ten on elektronista musiikkia esittävän Uusi Fantasia -yhtyeen debyyttialbumi. Albumi julkaistiin 26. huhtikuuta 2004 norjalaisen Tellé-levy-yhtiön kautta sekä CD:nä että vinyylinä.


title: Heimo (albumi)

text: Heimo on elektronista musiikkia esittävän Uusi Fantasia -yhtyeen toinen studioalbumi. Sen julkaisi Celebrities Records 10 marraskuuta 2010. Kappaleesta "Liian myöhään" on julkaistu musiikkivideo.


title: Heimo (albumi)

text: Albumi ylsi Suomen virallisen listan sijalle 11.


title: Tudeerin senaatti

text: Tudeerin senaatti oli Suomen senaatti vuosina 1891–1900. Sten Carl Tudeer kohotettiin Senaatin talousosaston varapuheenjohtajaksi Samuel Werner von Troilin erottua. Tämän senaatin työjakso osui venäläistämiskauden alkuun; Helmikuun manifesti jakoi senaatin kahtia, ja sen julkaisemisesta päätettiin äänestämällä Tudeerin äänen ratkaistessa. Julkaisemista kannattanut senaattori Yrjö-Koskinen erosi pian sen jälkeen; laittomana pidetyn kielimanifestin jälkeen heinä-elokuussa 1900 erosi viisi perustuslaillista senaattoria, samoin seitsemän senaattoria oikeusosastosta. Senaattinsa näin hajottua myös Tudeer erosi lopulta saman vuoden lokakuussa.


title: Tudeerin senaatti

text: Oikeus- ja kulkulaitostoimikunnat (nyk. oikeus- ja liikenneministeriö) perustettiin 1.10.1892 ja samassa yhteydessä lakkautettiin kansliatoimituskunta.


title: Miesten tasa-arvo

text: Miesten tasa-arvo ry on vuonna 2008 perustettu miesjärjestö. Yhdistyksen tarkoituksena on edistää sukupuolten välistä tasa-arvoa miesten tasa-arvo-ongelmiin keskittyen.


title: Miesten tasa-arvo

text: Miesten tasa-arvo ry:n mielestä sukupuolten tasa-arvo koskee naisten ohella myös miehiä ihmis- ja perusoikeuksien mukaisesti. Järjestön mukaan miesten asema on useissa asioissa naisten asemaa heikompi, joten todellinen tasa-arvo voidaan järjestön näkemyksen mukaan saavuttaa vain, jos myös miesten asemaa parannetaan.


title: Miesten tasa-arvo

text: Miesten tasa-arvo ry on poliittisesti sitoutumaton kansalaisjärjestö. Vuonna 2019 yhdistyksen puheenjohtaja on Juuso Erno ja varapuheenjohtaja Pasi Vuokko. Yhdistys oli yksi Miesjärjestöjen keskusliiton perustajajäsenistä.


title: Miesten tasa-arvo

text: Miesten tasa-arvo ry:n ohjelma vaatii mm. miesten asevelvollisuuden korvaamista sukupuolisesti tasa-arvoisella järjestelmällä, eronneiden isien aseman parantamista, lähisuhdeväkivallan torjuntaa ja seksismin poistamista viranomaistoiminnasta.


title: Miesten tasa-arvo

text:
Ohjelman mukaan STM:n tasa-arvoyksikön ja Tasa-arvovaltuutetun toimiston asiantuntijoista ja johtajista on jo muutaman vuoden
kuluttua oltava vähintään 30 % miehiä ja tasa-arvoyksikön tulee luopua käytännöstä, että heidän rekrytoinnissaan suositaan ”naisoikeutta” opiskelleita naistutkijoita.


title: Miesten tasa-arvo

text: Ohjelma kiinnittää myös huomiota miesten pidempiin työviikkoihin ja vähempään vapaa-aikaan parisuhteissa, vaarallisempiin töihin, etävanhempien asemaan ja pidempiin isyysvapaisiin.


title: Miesten tasa-arvo

text: Ohjelman mukaan naisiin kohdistuva parisuhdeväkivalta on vakava ongelma mutta myös miehiin kohdistuvaan väkivaltaan tulisi kiinnittää enemmän huomiota, koska Suomessa miehistä 5.6 % ja naisista 4.3 % on kokenut parisuhdeväkivaltaa tuoreimman vuoden aikana ja vakavaa pelkoa kotona tapahtuvaa väkivaltaa kohtaan tuntee miehistä 4 % ja naisista 2 %.


title: Miesten tasa-arvo

text: Miesten tasa-arvo ry näkee, että tasa-arvopolitiikassa ei ole huomioitu riittävässä määrin miesten tasa-arvo-ongelmia. Yhdistyksen mielestä tasa-arvopolitiikan tulisi edistää yhtä lailla niin miesten kuin naistenkin oikeuksia. Sosiologi Henry Laasanen katsoo Miesten tasa-arvo ry:n tavoittelevan "todellista tasa-arvoa".


title: Miesten tasa-arvo

text: Miesten tasa-arvo ry ei vastusta toimia naisten aseman parantamiseksi, mutta edellyttää sitä, että näiden toimien mahdolliset vaikutukset miesten asemaan otetaan myös huomioon, jotta miehiin kohdistuva sukupuolisyrjintä ei entisestään lisääntyisi.


title: Miesten tasa-arvo

text: Miesten tasa-arvo ry:n mukaan miesten tasa-arvo-ongelmat jäävät yhä usein pimentoon. Miesten tasa-arvo ry:n puheenjohtaja Juuso Erno kokee, että miesten tasa-arvo-ongelmia vähätellään yhä yleisesti. Ernon mukaan suomalainen hyvinvointiyhteiskunta tukee paremmin naisia kuin miehiä. Miesten sosiaaliset turvaverkot ovat usein heikompia kuin naisten, eikä työelämäkään tarjoa heille enää, jatkuvassa taloudellisessa rakennemuutoksessa, tukea entiseen malliin. Tämä epävarmuus on saanut entistä useammat miehet vaatimaan, että myös heidän oikeutensa ja ongelmansa huomioitaisiin tasa-arvopolitiikassa. Toisaalta miehet eivät välttämättä edes itse kykene aina havaitsemaan tai ilmaisemaan heihin kohdistuvaa syrjintää. Miesten on esimerkiksi ennakkoluulojen vuoksi vaikea tuoda esille heihin kohdistuvaa seksuaalista häirintää.


title: Miesten tasa-arvo

text: Miesten tasa-arvo ry:n entinen varapuheenjohtaja Pasi Malmi sanoo, että suomalaisessa nyky-yhteiskunnassa miehen rooli on yhä murrosvaiheessa, kun taas naisten rooli on jo selkiintymässä. Malmin mielestä miesasialiikkeestä on viime aikoina kehittynyt vakasti otettava yhteiskunnallinen ilmiö.


title: Miesten tasa-arvo

text: Miesten tasa-arvo ry on osallistunut vilkkaasti yhteiskunnalliseen tasa-arvokeskusteluun julkaisemalla kannanottoja ja lausuntoja. Miesten tasa-arvo ry on kritisoinut maahanmuuttajien liikuntapalvelujen sukupuolijaottelua ja vain naisille avoimia kuntosaleja sekä uimahallivuoroja, sillä Miesten tasa-arvo ry pitää tällaista jaottelua haitallisena sukupuolten välisen tasa-arvon ja maahanmuuttajien kotoutumisen edistämiselle. Väkivaltatutkimukseen Miesten tasa-arvo ry on vaatinut tasapuolisuutta ja tasa-arvopolitiikkaan miehiin kohdistuvan väkivallan huomioimista tasapuolisesti. Miesten tasa-arvo ry on tuominnut YK:n naisjärjestön UNWmenin HeforShe-kampanjan, sillä järjestö pitää sitä perinteisten sukupuoliroolien pönkittämisenä. Lentoyhtiöiden miesmatkustajiin kohdistaman sukupuolisyrjinnän, joka ilmenee siinä, ettei yksin matkustavaa lasta suostuta asettamaan istumaan miesmatkustajan vierelle, Miesten tasa-arvo ry on tuominnut niin ikään jyrkästi.


title: Miesten tasa-arvo

text: Miesten tasa-arvo ry on yhdessä muiden kansalaisjärjestöjen kanssa vaatinut pojille ei-lääketieteellisistä syistä tehtävien ympärileikkausten kieltämistä lailla.


title: Miesten tasa-arvo

text: Tasa-arvoasiain neuvottelukunnan (TANE) miesjaoston sihteeri, kriittinen miestutkija Arto Jokinen on sitä mieltä, että Miesten tasa-arvo ry:n ympärille on ryhmittäytynyt äänekkäin ja ärhäkkäin osa miesasiamiehistä. Jokinen kritisoi Miesten tasa-arvo ry:tä rakentavuuden puutteesta ja vastakkainasettelujen lietsomisesta miesten ja naisten välille.


title: Miesten tasa-arvo

text: Yhdistys mm. järjestää esitelmätilaisuuksia ja konferensseja, antaa lausuntoja ja kannanottoja sekä edistää tietoisuutta miehiä koskevista ihmisoikeuskysymyksistä.


title: Miesten tasa-arvo

text: Miesten tasa-arvo ry on mm. järjestänyt emeritustutkija Pauli Sumasen kirjan "Vaiettua tietoa tasa-arvosta" julkistamistilaisuuden. Pauli Sumanen on tutkimuksillaan pyrkinyt osoittamaan, että nykyinen palkkatasa-arvokeskustelu rakentuu pitkälti ennakkoluulojen ja uskomusten, ei tutkitun tiedon, varaan.


title: Miesten tasa-arvo

text: Miesten tasa-arvo ry oli yksi Miesjärjestöjen keskusliiton perustajajärjestöistä (muut ovat Miessakit ry ja Vihreä miesliike ry), mutta se erosi keskusliitosta vuoden 2014 lopussa.


title: Mehdi Carcela-González

text: Mehdi Carcela-González (, s. 1. heinäkuuta 1989 Liège, Belgia) on marokkolainen jalkapalloilija. Keskikentällä pelaava Carcela-González edustaa belgialaista Standard Liègea. Edustamiensa Belgian ja Marokon lisäksi Carcela-Gonzálezilla on myös Espanjan kansalaisuus.


title: Mehdi Carcela-González

text: Carcela-González on edustanut Standard Liègea vuodesta 1995 lähtien. Hän siirtyi joukkueen edustukseen kaudella 2008–2009 kahden vuoden sopimuksella. Carcela-González pelasi ensimmäisen ottelunsa Belgian pääsarjan neljännellä kierroksella 13. syyskuuta 2008 kotiottelussa Kortrijkia vastaan. Hän tuli ottelussa vaihdosta kentälle 81 minuutin kohdalla. Kauden päätteeksi Carcela-González pelasi yhteensä kaksitoistaottelua Belgian pääsarjassa. Lisäksi hän pelasi kaksi UEFA Cupin ottelua.


title: Mehdi Carcela-González

text: Toisella kaudellaan Carcela-González nousi joukkueensa avausmiehistöön ja onnistui tekemään ensimmäisen maalinsa Belgian pääsarjassa 15. elokuuta 2009. Maali syntyi vierasottelussa Roeselarea vastaan. Kaksi ottelua myöhemmin Carcela-González onnistui tekemään kaksi maalia yhdessä ottelussa Mecheleniä vastaan 12. syyskuuta 2009. Kauden aikana hän pelasi yhteensä 27 sarjaottelua, joissa syntyi viisi maalia. Lisäksi Carcela-Gonzálezin joukkue Standard Liège pelasi Mestarien liigan lohkovaiheessa, jossa se jäi kolmanneksi saaden jatkaa kilpailemista Eurooppa-liigassa. Molemmissa turnauksissa Carcela-González pelasi viisi ottelua.


title: Mehdi Carcela-González

text: Heinäkuussa 2010 Carcela-González allekirjoitti kolmen vuoden jatkosopimuksen. Kaudeksi 2010–2011 Standard Liège ei päässyt Eurokentille jäätyään edellisellä kaudella Belgian pääsarjassa seitsemänneksi. Carcela-González aloitti kautensa vakuuttavasti tehtyään kolmessa ensimmäisessä ottelussa yhteensä neljä maalia. Kauden päätteeksi hän pelasi yhteensä 30 ottelua ja teki niissä kymmenen maalia. Lisäksi hän oli voittamassa Belgian cupia, kun Standard Liège voitti loppuottelussa KVC Westerlon maalein 0–2.


title: Mehdi Carcela-González

text: 30. elokuuta 2011 Carcela-González allekirjoitti neljän vuoden sopimuksen venäläisen Anži Mahatškalan kanssa. Sopimus oli arvoltaa 5.7 miljoonaa euroa kaudessa. Hän jäi avauskaudellaan lähestulkoon ilman peliaikaa. Carcela-González pelasi avausottelunsa 29. lokakuuta 2010 FK Amkar Permiä vastaan, jonka jälkeen hän pelasi seuraavan ottelunsa vasta 25. maaliskuuta 2012 Kuban Krasnodaria vastaan Venäjän valioliigan pudotuspelisarjassa. Carcela-González pelasi lopulta yhteensä seitsemän ottelua Venäjällä. Vähäisen peliajan myötä Carcela-Gonzálezin huhuttiin mahdollisesti siirtyvän takaisin Belgiaan, mutta vanhan seuransa sijasta Anderlechtiin.


title: Mehdi Carcela-González

text: Maajoukkuetasolla Carcela-González edusti nuorten tasolla Belgian alle 21-vuotiaiden maajoukkuetta vuonna 2009, jossa hän pelasi yhteensä seitsemän ottelua.


title: Mehdi Carcela-González

text: Aikuisten tasolla Carcela-González edusti Belgiaa vuosina 2009 ja 2010 kahden ottelun verran.


title: Mehdi Carcela-González

text: Belgiassa espanjalaiselle isälle ja marokkolaiselle äidille syntynyt Carcela-González oli kuitenkin asiaa harkittuaan halukas edustamaan Marokkoa ja saikin myöhemmin edustusoikeuden.


title: Mehdi Carcela-González

text: 2. helmikuuta Carcela-González sai maajoukkuekutsun 9. helmikuuta 2011 pelattavaan harjoitusotteluun Nigeriä vastaan. Carcela-González vastasi kutsuunsa ja pelasi samalla ensimmäisen maaottelunsa Marokon paidassa. Hän tuli ottelussa kentälle 46 minuutin jälkeen.


title: Mehdi Carcela-González

text: Carcela-González valittiin lopulta myös pelaamaan vuoden 2012 Afrikan-mestaruuskisoihin, jossa hän pelasi kaksi ottelun Gabonia ja Nigeriä vastaan. Marokon kisat päättyivät lopulta alkulohkoon.


title: Otto Uttendörfer

text: Otto Uttendörfer (14. tammikuuta 1870 Königsfeld, Schwarzwald – 21. maaliskuuta 1954 Herrnhut, Sachsen) oli saksalainen lintutieteilijä ja teologi.


title: Otto Uttendörfer

text: Uttendörferin vanhemmat olivat Otto Ferdinand Uttendörfer ja Marie Uttendörfer, omaa sukua Scheuber. Hän opiskeli teologiaa herrnhutilaisten teologisessa seminaarissa Gnadenfeldissä 1889–1892. Valmistuttuaan hän toimi opettajana Nieskyssä 1892–1897. Göttingenissä suoritettujen lisäopintojen jälkeen hän toimi myös kasvi- ja eläintieteen opettajana, sekä järjesti mineralogian kursseja.


title: Otto Uttendörfer

text: Vuodesta 1894 lähtien Uttendörfer ryhtyi järjestelmällisesti tutkimaan petolintujen ravintoa yhdessä William Baerin kanssa. Hän julkaisi aiheesta lukuisia kirjoituksia ja ainakin kaksi kirjaa. 12. helmikuuta 1950 hänet nimitettiin Berliinin yliopiston kunniatohtoriksi Erwin Stresemannin ja Konrad Herterin suosituksista.


title: Tudeer

text:
Tudeer (alkujaan Tuderus) on suomalainen pappis- ja virkamiessuku, joka polveutuu 1500-luvulla eläneestä Someron kirkkoherrasta Bartholdus Johanniksesta.
Nimi oli aluksi Somerus, mutta 1650-luvun puolivälissä nimeksi otettiin tuntemattomasta syystä Tuderus.
Myöhemmin suvussa on käytetty myös suomennettua muotoa Tuuteri.


title: Tudeer

text: Hovitallimestari Sten Carl Tudeer aateloitiin 1897, mutta hän kuoli lapsettomana. Suvun muita jäseniä ovat olleet


title: Koripallon Jugoslavian cup

text: Koripallon Jugoslavian cup oli Jugoslaviassa vuosittain järjestetty cup-kilpailu. Nykyisin cup pelataan Serbiassa nimellä Kup Radivoja Koraća.


title: Leif Jakobsson

text: Leif Verner Jakobsson (s. 22. elokuuta 1953 Pietarsaari) on suomenruotsalainen ohjelmajohtaja, joka on vuodesta 2012 toiminut suomenruotsalaisen Svenska Kulturfonden -säätiön johtajana.


title: Leif Jakobsson

text: Jakobsson valmistui Helsingin yliopistosta filosofian maisteriksi 1982, oppiaineinaan skandinaavinen historia, taidehistoria, arkeologia, yleinen historia ja valtio-oppi. Vuosina 1983–2007 hän työskenteli julkisen palvelun TV-toiminnassa sekä Suomessa että Ruotsissa. Hän toimi FST5-kanavan johtajana vuosina 1996–2000. Jakobssonin viisivuotisella ohjelmajohtajakaudella SVT:llä käynnistyi kaksi uutta digitaalista tv-kanavaa ja digitalisoinnin ohella myös SVT:n verkkotuotanto kehittyi huomattavasti. Vuosina 2010–2011 hän toimi Taiteen keskustoimikunnan puheenjohtajana.


title: Leif Jakobsson

text: Jakobssonilla on ollut useita luottamustehtäviä mm. Teatterikorkeakoulun, Kansallisoopperan ja Tukholman kuninkaallisen oopperan hallituksissa. Vuosina 2009-2015 hän toimi puheenjohtajana Färsaarten kulttuuritalossa Nordens Hus. Jakobsson on tehnyt tai ollut mukana tekemässä useita kulttuuri- ja media-alan selvityksiä sekä Suomessa että Ruotsissa.


title: Tordenskjold-luokka

text: Tordenskjold-luokka oli Norjan laivaston rannikkopanssarilaivaluokka, johon kuului kaksi Armstrong Whitworthin 1800-luvun lopulla valmistamaa alusta. Aluksia kutsuttiin Norjassa panssarilaivoiksi (). Luokan alukset olivat ensimmäiset Norjan laivastolle hankitut tämän tyyppiset alukset.


title: Tordenskjold-luokka

text: Alukset muodostivat Norjan laivaston rungon yhdessä niitä seuranneiden Eidsvold-luokan alusten kanssa aina Saksan hyokkäykseen huhtikuussa 1940 saakka. Alusten aseistus oli valmistusajankohdalleen tyypillisesti useaa eri kaliiperia käsittävä. Alusten pääaseina olleet kaksi raskasta 210 millimetrin tykkiä oli asennettu torneihin keulaan ja perään. Apuaseina olleet kuusi 120 millimetrin tykkiä oli asennettu kasematteihin kolme kumpaankin laitaan. Kevyemmät 76 millimetrin tykit oli ryhmitelty pareittain laitoihin sekä perään ja keulaan. Alusten aseistuksen täydensivät kaksi 450 millimetrin torpedoputkea.


title: Tordenskjold-luokka

text: Luokan alusten suoja oli suunniteltu lähinnä tykistötaistelua silmällä pitäen eikä niissä ollut torpedovöitä. Alusten kyljissä oli kuuden tuuman Krupp panssarointi ja pääaseiden torneissa yhdeksän tuuman panssarointi. Apuaseiden kasemattien panssarointi oli ainoastaan kaksi tuumaa.


title: Joonas Lindroos

text: Joonas Lindroos on jämsäläinen ralliautoilija, joka on voittanut useita Suomen-mestaruuksia.


title: Joonas Lindroos

text: Lindroos ajoi kauden 2003 kesäkilpailuista lähtien itse rakentamallaan Honda Civic Type-R:llä. Hondalla hän saavutti peräkkäin kolme Suomen-mestaruutta vuosina 2007-2009 (kaksi kertaa pienessä N-luokassa ja vuonna 2009 SM2-luokassa). Vuonna 2009 alle 25-vuotiaat kuljettajat ajoivat myös nuorten Suomen-mestaruuspisteistä, ja koska Lindroos oli tuolloin 24-vuotias, hän sai myös nuorten mestaruuden.


title: Joonas Lindroos

text: Lindroos siirtyi ajamaan rallin SM-sarjaa SM1-luokassa Tommi Mäkinen Racingin Subaru Impreza WRX Sti:llä. Ensimmäisenä nelivetokautenaan Subarulla vuonna 2010 hän ajoi SM-pronssisijalle. Vuonna 2012 hän voitti Suomen-mestaruuden SM2-luokassa, vuonna 2013 SM3-luokassa ja vuonna 2017 SM4-luokassa.


title: Joonas Lindroos

text: Joonas Lindroosin isosisko Minna Lindroos tunnetaan myös SM-tason ralliautoilijana, samoin kuin isä Jouni Lindroos ja isoisän veli Harras Lindroos.


title: Betsy Clifford

text: Elisabeth "Betsy" Clifford (s. 15. lokakuuta 1953 Ottawa) on kanadalainen entinen alppihiihtäjä. Hän edusti seuratasolla Ottawa Ski Clubia.


title: Betsy Clifford

text: Clifford aloitti uransa hyvin nuorena, sillä hän laski ensimmäisen maailmancup-kilpailunsa jo 14-vuotiaana alkuvuodesta 1968. Hän jatkoi uraansa maailmancupissa vuoteen 1976 saakka ja voitti kaksi osakilpailua, molemmat pujottelusta. Clifford voitti pujottelun maailmancupin kaudella 1970–1971.


title: Betsy Clifford

text: Clifford osallistui olympialaisiin ensimmäistä kertaa 14-vuotiaana vuonna 1968. Tuolloin hän oli syöksylaskussa 23., mutta ei saanut tulosta pujottelussa eikä suurpujottelussa. Val Gardenan MM-kisoissa 1970 Cliffordista tuli historian nuorin alppihiihdon maailmanmestari, kun hän voitti suurpujottelun ennen ranskalaista Ingrid Lafforgueta. Hän sijoittui samoissa kisoissa pujottelussa kahdeksanneksi. Clifford osallistui MM-kilpailuihin seuraavan kerran vuonna 1974, jolloin hän voitti hopeaa syöksylaskusta. Hän kilpaili olympialaisissa viimeistä kertaa Innsbruckissa 1976, jossa hän oli kahdeskymmenestoinen sekä syöksyssä että suurpujottelussa, mutta keskeytti pujottelussa. Clifford lopetti uransa myöhemmin samana vuonna vain 23-vuotiaana.


title: Betsy Clifford

text: Clifford valittiin kanadalaisen urheilun kunniagalleriaan vuonna 1970. Myös hänen setänsä Harvey oli alppihiihtäjä.


title: Lautela

text: Lautela on kylä Somerolla. Kylän väkiluku vuonna 2011 oli 110, mikä teki siitä Someron 47 varsinaisesta kylästä väkiluvultaan kahdenneksikymmenenneksikolmanneksi suurimman. Lautelan naapurikyliä ovat Somerolla Terttilä ja Kaskisto. Salon puolella Kiikalassa naapurikyliä ovat Hirvelä, Rekijoki ja Satakoski. Lautela on vanhastaan kuulunut viereisen Terttilän kyläkeskuksen vaikutusalueeseen ja Lautelasta käytiin vuoteen 2016 asti koulua vuonna 1895 perustetussa Terttilän koulussa.


title: Lautela

text: Lautelan kautta kulkevat Somerolta Kiikalaan johtava yhdystie 2410 (osoiteniminä Somerolla "Terttiläntie" ja "Lautelantie") sekä siihen Perttelin suunnasta yhtyvä yhdystie 2403 (osoitenimenä Somerolla "Terttiläntie").


title: Lautela

text: Lautelan halki virtaa naapurikylän Terttilän suunnasta Uskelanjokeen Kiikalan puoleisessa naapurikylässä Rekijoella yhtyvä Uskelanjoen latvahaara Terttilänjoki.


title: Lautela

text: Historialtaan Lautela on yhdessä eteläsomerolaisen naapurikylänsä Terttilän, Somerniemen Kaskiston, Suojoen ja Mäyrämäen sekä lounaissomerolaisten Talvisillan, Häntälän, Syvänojan ja Kerkolan kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa, ja kylistä tuli myös hallinnollisesti osa Hämeen lääniä muun Someron tavoin.


title: Lautela

text: Kun isonjaon yhteydessä vuonna 1805 oli perustettu Lautelan kylän takamaalle Kiikalan rajalle Lähijoen ja Leikkilän uudistalot, muodostettiin nämä vuonna 1841 uudeksi Satakoski-nimiseksi kyläksi. Kun muu osa Etelä-Somerosta vuonna 1870 siirrettiin Turun ja Porin läänistä Hämeen lääniin, jätettiin Lautelasta vuonna 1841 erotettu Satakosken kylä osaksi Turun ja Porin lääniä ja siitä tuli samalla myös kirkollisesti osaksi Kiikalaa.


title: Lautela

text: Isossajaossa Lautela oli samaa jakokuntaa viereisen Terttilän kylän kanssa. Lautelan kylän kantatataloja isonjaon ajankohtana ovat olleet Räyhä, Mattila, Heikkilä, Niku, Paakka ja Pentti. Lisäksi isossajaossa 1805 muodostettiin kruunun uudistaloiksi edellä mainitut Lähijoki ja Leikkilä, jotka sittemmin siirrettiin osaksi Kiikalaa.


title: Lautela

text: Lautelan kylän kantataloista kylän historiallisella tontilla nykyisen Terttiläntien varrella sijaitsee edelleen maisemallisesti ja historiallisesti merkittävä Räyhän talo. Kauemmas kylätontilta siirtyneitä, vielä olemassa olevia kylän vanhoja kantataloja ovat maisemallisesti ja rakennus- ja kulttuurihistoriallisesti merkittävän kokonaisuuden muodostava Mattila, maisemallisesti ja paikallishistoriallisesti merkittäväksi arvioitu Kylä-Pentti, historiallisesti ja maisemallisesti merkittävän, hyvin säilyneen kokonaisuuden muodostava Tuohimäki sekä Paakan osatalo Vähä-Paakka. Taloista Tuohimäki eli Tuohi-Pentti on erotettu Pentistä 1800-luvulla, ja siihen on yhdistetty 1910-luvulla puolet Nikusta ja isompi puolisko Paakasta. Kylä-Penttiin liitettin ainakin 1890-luvulla Heikkilä. Nikun toinen puolikas on nimeltään Uutela.


title: Lautela

text: Lautelassa käytiin osana Suomen sisällissotaa vuonna 1918 Lautelan taistelu. Sen muistoksi pystytettiin vuonna 1939 Lautelan taistelun muistomerkki, jossa olevan reliefin on suunnitellut kuvanveistäjä Felix Nylund.


title: Pepe Mel

text: José ”Pepe” Mel Pérez (s. 28. helmikuuta 1963 Madrid, Espanja) on entinen espanjalainen jalkapalloilija ja nykyinen valmentaja. Hän on toiminut viimeksi espanjalaisseura Deportivo La Coruñan päävalmentajana.


title: Pepe Mel

text: Jalkapallovalmentamisen ohella Mel harjoittaa kirjoittamista. Hänen esikoisromaaninsa "El mentiroso" ilmestyi lokakuussa 2011.


title: Pepe Mel

text: Mel aloitti jalkapalloiluharrastuksensa Real Madridin junioreista, jonne hän liittyi vuonna 1974. Hän ei kuitenkaan koskaan pelaajauransa aikana päässyt tekemään ensiesiintymistään seuran edustusjoukkueessa. Vuonna 1987 Mel siirtyi Real Madrid Castillasta Castellóniin, jossa hän pelasi seuraavat kaksi kautta.


title: Pepe Mel

text: Pelaajauransa parhaat vuodet tilastojen valossa Mel pelasi sevillalaisseura Betisissä, jota hän edusti yhteensä neljän kauden ajan. Otteluita kertyi tältä ajalta yhteensä 112 ja niissä maaleja 50.


title: Pepe Mel

text: Uransa viimeiset vuodet hän edusti Granadaa, Benidormia, Getafea, Angersia ja viimeikseksi Écijaa, jonka jälkeen hän päätti pelaajauransa 35-vuotiaana.


title: Pepe Mel

text: Mel toimi ensi kertaa päävalmentajana vuosi pelaajauransa päättämisen jälkeen, kun hän siirtyi Cosladan peräsimeen. Vuonna 2001 hän siirtyi korvaamaan saarelaisseura Tenerifen jättänyttä Rafael Beníteziä. Kausi 2001–2002 oli Melille ensimmäinen Primera Divisiónissa valmentajana. Joukkue ei onnistunut kauden päätteeksi kuitenkaan säilyttämään sarjapaikkaansa, ja niin Mel sai lähteä päävalmentajan paikalta.


title: Pepe Mel

text: Vuodet 2006–2010 hän toimi madridilaisseura Rayo Vallecanon päävalmentajana, jonka hän onnistui toisella kaudellaan nostamaan sarjaporrasta ylemmäksi Segunda Divisióniin. 15. helmikuuta 2010 hän sai potkut joukkueen peräsimestä huonojen esitysten jälkeen.


title: Pepe Mel

text: Seuraavana kesänä 2010 hänet nimettiin jo pelaajauraltaankin tutuksi tulleen Betisin päävalmentajaksi. Hänen johdollaan Betis voitti kaudella 2010–2011 Segundan mestaruuden ja palasi liigatasolle kahden vuoden tauon jälkeen. Melin ensimmäinen kausi La Ligassa Betis-valmentajana päättyi keskikastiin sijalle 13. Sarjapaikan säilyttäminen riitti seuralle. Kaudella 2012–2013 Mel luotsai Betisin komeasti seitsemänneksi ja joukkue selvisi Eurooppa-liigaan. Sijoitus oli Betisin paras sitten kauden 2004/05 neljännen sijan. Copa del Reyssä seura eteni aina puolivälieriin saakka. Kaudella 2013–2014 esitykset eivät olleet edelliskauden kaltaisia ja 2. joulukuuta 2013 Mel erotettiin päävalmentajan paikalta, jo pitkään jatkuneiden huonojen tulosten takia.


title: Pepe Mel

text: Joulukuun lopulla 2013 kerrottiin, että Mel käy neuvotteluja Englannin Valioliigassa pelaavan West Bromwichin kanssa. 27. joulukuuta 2013 neuvottelujen kerrottiin päättyneen tuloksettomina. Lopulta West Brom palasi neuvottelemaan Melin kanssa ja espanjalainen allekirjoitti 9. tammikuuta 2014 puolitoistavuotisen sopimuksen seuran kanssa. Melin johdolla West Bromin esitykset jäivät todella vaisuiksi ja joukkue voitti vain kolme pelaamastaan 17 ottelusta. Vaikka sarjapaikka säilyi niukasti, ei seurajohto ollut tyytyväinen Melin työhön ja hän sai kauden jälkeen potkut.


title: Pepe Mel

text: 20. joulukuuta 2014 Mel palasi takaisin Betisin päävalmentajaksi kauden loppuun asti kestävällä sopimuksella, jossa on lisäksi optio kahdesta seuraavasta kaudesta. Melin johdolla Betis voitti Segunda Divisiónin mestaruuden kaudella 2014/15 ja nousi takaisin Espanjan pääsarjaan. Kaudella 2015/16 Betisin peliesitykset La Ligassa olivat heikohkoja. Joukkue ajautui kahdeksan ottelun voitottomaan putkeen, mikä johti Pepe Melin potkuihin tammikuussa 2016.


title: Pepe Mel

text: Pepe Mel palasi valmennustehtäviin yli vuoden tauon jälkeen, kun hänestä tuli helmikuun lopussa 2017 La Ligan hännille vajonneen Deportivo de La Coruñan päävalmentaja. Pepe Melin johdolla Deportivo piristyi ja pelasi maaliskuussa neljä ottelua ilman tappioita, mutta pian joukkue vajosi jälleen tappioiden ja tasapelien kierteeseen. Kauden 10 viimeisestä ottelustaan Deportivo voitti Pepe Melin johdolla vain kaksi, mutta pisteet riittivät sarjapaikan säilyttämiseen viiden pisteen turvin. Kausi 2017/18 lähti Deportivon osalta vaisusti liikkeelle. Pepe Mel sai potkut lokakuun lopulla 2017, kun Deportivo oli liigassa sijalla 17.


title: Orongo

text: Orongo voi viitata seuraaviin asioihin:


title: J. T. R. Sharrock

text: John Timothy Robin Sharrock (s. 1937) on brittiläinen lintutieteilijä ja kirjailija.


title: J. T. R. Sharrock

text: Tohtori Sharrock on kirjoittanut useita lintutieteellisiä kirjoja, joista mainittavimpana Britteinsaarten Lintuatlas "The atlas of breeding birds of Britain and Ireland" (1976). Hän oli päätoimittaja British Birds-lintulehdessä, ja asuu Bedfordissa Englannissa.


title: Hilkka Silvekoski

text: Hilkka Ilona Silvekoski (24. tammikuuta 1913 Viipuri – 18. maaliskuuta 1972) oli suomalainen taiteilija, taidegraafikko ja lastenkirjojen kuvittaja. Hänen isänsä oli maanmittausinsinööri Jaakko Verneri Silvekoski ja äitinsä Hanna o.s. Korhonen.


title: Hilkka Silvekoski

text: Silvekoski tunnetaan herkistä, keveistä naishahmoista ja lapsista. Monissa teoksissa näkyy myös metsän, kukkien ja ihmisten välinen yhteys. Hänen töissään on myös piirustuksellista herkkyyttä ja kepeyttä. Silvekosken taidegrafiikalle on ominaista mustan värin käyttö, sävyvastakohtien jyrkkyys ja viivan karkeus. Hän teki puupiirroksia, litografioita ja metalligrafiikkaa. Silvekoski opiskeli Aukusti Tuhkan taidegrafiikan kurssilla 1950-1951. Lisäksi hän on kuvittanut Yrjö Hämäläisen kirjan "Kettu Repolaisen teatteri".


title: Hilkka Silvekoski

text: Silvekoski syntyi Viipurissa, josta hänen tiensä johti karjalaisevakkona Lahteen. Silvekoski debytoi Hämeenlinnassa vuonna 1948 ja piti näyttelyn myös Helsingissä 1949. Hän kuoli liikenneonnettomuudessa saamiinsa vammoihinsa 1972.


title: Hilkka Silvekoski

text: Silvekoski osallistui Nuorten näyttelyihin, lukuisiin Suomen Taiteilijaseuran ja Taidegraafikoiden ja SKjL:n näyttelyihin. Yksityisnäyttelyitä hänellä oli Lahdessa ja Tampereella. Ulkomailla hän osallistui näyttelyihin mm. Ålesundissa, Weimarissa, Tukholmassa, Moskovassa, Rostockissa ja Oslossa.


title: Hilkka Silvekoski

text: Lahden taidemuseossa on Hilkka Silvekoski -kokoelma, joka käsittää 216 teosta Silvekosken grafiikkaa ja piirustuksia vuosilta 1950-1971. Suomen taidegraafikoiden kokoelmassa häneltä on n. 30 teosta vuosilta 1950–1970. Ulkomailla hänen teoksiaan on Tukholman kansallismuseossa sekä Ålesundin, Rostockin, Dresdenin kaupunkien ja Dresdenin Künstlerkalenderin kokoelmissa.


title: Herrnhut

text: Herrnhut on paikkakunta Saksassa Saksin osavaltiossa Görlitzin piirikunnassa. Kaupungin asukasluku oli 6 033 vuoden 2016 lopussa.


title: AtmoCube

text: AtmoCube on Triesten yliopiston opiskelijoiden kehittämä CubeSat. Se laukaistaan syksyllä 2011 ESAn Vega-kantoraketin koelaukaisussa. Se mittaa avaruussäätä.


title: Matti Putkonen

text: Matti Putkonen (s. 3. heinäkuuta 1950 Helsinki) on perussuomalaisiin kuuluva ammattiyhdistysvaikuttaja, joka on työskennellyt muun muassa Maaseututyöväen liiton puheenjohtajana ja Metallityöväen Liiton viestintäpäällikkönä. Hän on myös tunnettu ydinvoiman puolestapuhuja.


title: Matti Putkonen

text: Putkonen aloitti työuransa asentajana. Hänen ammattiyhdistystoimintansa alkoi Serlachius Oy:n luottamusmiehenä vuonna 1973 ja vuonna 1981 hänestä tuli Teknisten ja erityisalojen liiton järjestöpäällikkö. Vuosina 1986–1990 hän toimi Maaseututyöväen liiton puheenjohtajana, vuosina 1990–1999 projektisihteerinä eri teollisuuden ammattiliitoissa ja vuodesta 2000 Metallityöväen Liiton viestintäpäällikkönä. Hän jäi eläkkeelle Metalliliitosta vuonna 2010 toimittuaan sitä ennen vähän aikaa sen projektityöntekijänä.


title: Matti Putkonen

text: Putkonen liittyi SDP:hen vuonna 1968. Vuosina 1972–1981 hän oli Mäntän kaupunginvaltuuston jäsen. EU-kansanäänestyksen aikana 1994 Putkonen profiloitui Kyllä-liikkeen kannattajiin Hän erosi puolueesta vuonna 2010 oltuaan sen jäsen yli 40 vuotta. Syyksi hän kertoi SDP:n ”viherhumpan”, joka hänen mukaansa uhkaa teollisuustyöpaikkoja. Eron jälkeen hän liittyi perussuomalaisiin ja työskenteli puolueen vaalityöntekijänä vuoden 2011 eduskuntavaaleissa. Hän työskentelee perussuomalaisten puoluetoimistolla "työmiehenä".


title: Matti Putkonen

text: Lokakuussa 2013 Putkonen oli osallisena ministeri Heidi Hautalan eroamiseen johtaneessa Artic Shipping vyyhdissä. Hän esimerkiksi otti ministeriohjauksen esille Ajankohtainen kakkonen -ohjelmassa päivää ennen asiasta uutisointia.


title: Matti Putkonen

text: Vuonna 2014 ilmestyneessä "Peruspomo" kirjassaan Timo Soini mainitsee lähimmiksi miehikseen Putkosen sekä entisen kansanedustaja Raimo Vistbackan ja Soinin avustajana toimineen mainosyrittäjä Jukka Jusulan. Tätä piiriä on kutsuttu puolueen ”hoviksi”.


title: Matti Putkonen

text: Putkonen pyrkii eduskuntaan kevään 2019 eduskuntavaaleissa.


title: Matti Putkonen

text: Putkonen on vuonna 2016 julkistanut epäilyjä tuulivoimaloiden infraäänen vaaroja kohtaan. Syy siihen on tuulivoimaloiden aiheuttama infraääni, joka vahingoittaa lepakoiden keuhkoja.


title: Matti Putkonen

text: Toimiessaan Maaseututyöväen liiton puheenjohtajana Putkonen tuomittiin raiskauksesta kahdeksan kuukauden ehdolliseen vankeuteen ja 10 000 markan korvauksiin . Hän erosi puheenjohtajan tehtävästä tuomion jälkeen.